c: text/html

collection: archivebot

text:
Fran pes
Wikipedia languages
Yumi raitim dispela Wikipedia long Tok Pisin. Istat long yia 2004 na nau igat 1,352 pes long en. Planti ol Wikipedia long ol narapela tokples istap.
Long kriol tokples Bislama · Chavacano de Zamboanga · Kreyòl ayisyen · Norfuk / Pitkern · Papiamentu · Sranantongo
Antap long 700,000 pes: English · Deutsch · español · français · italiano · Nederlands · 日本語 · polski · português · pycckий
Antap long 150,000 pes: العربية · Bahasa Indonesia · català · čeština · dansk · فارسی · 한국어 · lietuvių · magyar · norsk bokmål · română · slovenčina · cpпckи / srpski · suomi · svenska · Tiếng Việt · Türkçe · ykpaïHcbka · 中文
Antap long 50,000 pes: Bahasa Melayu · бълrapckи · eesti · Eλλnvιkά · Simple English · euskara · galego · עברית · hrvatski · norsk nynorsk · slovenščina · srpskohrvatski / cpпckoxpBaTckи · ไทย

robotstxt: allowed

filter: keep


text:
MIRRORS: The Aborigine Poetry of Eldred Van-Ooy by Justin Spring - HTML preview
Download the book in PDF, ePub, Kindle for a complete version.
Mi Go PLes Bilong Mi: ORIGINAL PIDGIN
Mi saevi bainbai yu wetim long mi long wanples,
hed bilong yu em i-stapim haf long haus bilong rod ayan,
hors i-stap baek long yu, em i-saekim yu long dor.
Na olsem oltaim,
taim mi helo long yu, mi singawtim yu "Uncle",
yu tokim mi yu no gat samting.
Na taim mi sidawn long haefsaid long yu,
go haws bilong yu,
laen go awtsaid long mifela olsem tudark rivar,
na hors lait long munmun long baeksaid,
mi no hirim singawt, tasol
singawt long mifela i-stap.
Na bainbai taim fair bilong haus kamap
olsem longwe starstar
mi hirim tasol singawt bilong yu
em i-kamap na fal.
Yu singim singawt bilong yu, em i-no gat frant, i-no gat ars.
Yet mi kichim tok long singawt yu sing.
Na mi sing wantaim long yu.
Long wonam mi sing? Mi no saevi.
Na mi sing tu.
JAN 27, 1939


text:
Tok Pisin
Tok Pisin i stap wanpla tokples na toktok long bung blong Papua Niugini. Em i no tokples blong taim bipo, em i kamap insait long en 120 yia igo pinis. Planti ol hap tok blong Tok Pisin igat as long Tok Inglis, Tok Malay na long sampla ol tokples long Papua Niugini olsem Kuanua kam long Rabaul.
Dispela nem Tok Pisin i kam long Tok Inglis talk (i minim 'toktok') na pidgin (i minim 'toktok ol i yusim wataim namel ol pipol i nogat wankain tokples'). Sampla manmeri i tingting olsem hap tok pidgin i kamap long hap tok business (i min bisnis) long taim bipo tru.
Tok Pisin em i wanpela tokples blong Gavman blong Papua Niugini (wantaim Tok Inglis na Hiri Motu). Antap long 2 milien manmeri save yusim Tok Pisin insait long Papua Niugini. Ol i yusim Tok Pisin long Haus Palamen, na long lokol gavman, na long sampela ol elementari skul.
Tok Pisin i helpim tru ol lain long Papua Niugini, blong wanem i gat planti tokples long PNG - moa yet long olgeta narapela kantri long wol.
Tok Pisin, Bislama na Pijin kam long wanlain. Bislama i stap wanpla toktok blong Vanuatu, na Tok Pijin blong Solomon Ailans, tasol ol tripela i stap liklik narakain long wanwan narapla. Narapla toktok i klostu Tok Pisin i stap Torres Strait Creole wanem i tokim long Torres Strait, Queensland (Kwinslend), Ostrelia. Tasol em i nogat long klostu olsem Bislama na Pijin poret Tok Pisin.
Lukim tu[senisim | edit source]
- Tok Pisin sait blong Robert Eklund - planti infomesen long Tok Pisin
- PNG sait blong Robert Eklund - planti infomesen long Papua New Guinea
- Mihalic projek - planti manmeri long wol i wokim diksonery long Tok Pisin
- Sintakis (Tok Pisin)
- Tokpisin Grammar Workbook for English Speakers. (Tok Inglis)


text:
Plak bilong Papua Niugini
Plak bilong Papua Niugini i mak olsem ofisel plak bilong kantri long Julai 1, 1971. Plak i soim Sauten Kros na kumul. Wanpela meri sumatin igat 15 krismas, Susan Huhume, i wokim dispela plak na winim nesenel resis long 1971 long wokim nupela plak bilong kantri.
Ol retpela na blakpela kala i stap olsem kala bilong kastom bilong taim bifo long sampela ol lain long Papua Niugini. Plak bilong Siaman Niugini i blakpela, waitpela na retpela pinis. Kumul i sanap tu long nesenel mak bilong kantri (English: coat of arms).
Olpela plak bilong Papua Niugini bipo[senisim | edit source]
(Dispela pes Plak bilong Papua Niugini em i liklik tumas. Yu inap raitim moa sapos yu laik halivim Wikipedia. Hau?)


text:
Indo-Yuropien famili bilong tokples
Indo-Yuropien famili bilong tokples emi wanpela bikpela famili bilong tokples long Graun. Planti tokples bilong Yurop, Rasia, India na Iran istap long dispela famili. Igat planti liklik famili insait long em.
- Tok Albenia
- Anatolien famili bilong tokples
- Tok Aminia
- Baltik famili bilong tokples
- Keltik famili bilong tokples
- Siamanik famili bilong tokples
- Tok Gris
- Indo-Iranien famili bilong tokples
- Italik famili bilong tokples (Romans famili bilong tokples istap insait)
- Slavik famili bilong tokples
- Tokarien famili bilong tokples
I gat planti mo liklik famili bilong tokples ol i dai bipo tu.
Tok Pisin, Bislama na Pijin igat planti hap tok bilong Tok Inglis tasol ol i no tokples bilong dispela famili. Ol i tokples Pisin o Kriol.
(Dispela pes Indo-Yuropien famili bilong tokples em i liklik tumas. Yu inap raitim moa sapos yu laik halivim Wikipedia. Hau?)


text:
Tok Pisin
Namba blong covid-19 keis long Vanuatu igo antap yet
Hevi blong ol sisenal wokas long Australia na New Zealand
Australia iwari bai China i trenim Solomon polis
PNG international striker Tommy Semmy igat bilip long Kapuls
Price blong fuel na kakai igo antap long Port Moresby
Bikpla hagere long Carterets na Nuguria atolls
Wanpla buk long Liklik Hambak Rokrok
Igat nid long gutpla Solomon na Bougainville boda kontrol
Pacific hem agensim Russian invasion blong Ukraine
South Bougainville air services development
PNG loa blong stopim kilim dai nating long sorcery
Ol papamama wari long hevi blong skul fi long PNG na Bougainville
Pes PNGDF meri komanda, Lt. Col Nancy Wii iwanbel long luksave em ikisim
EMTV irausim 24 woklain bihain long ol istraik
Plening komisen blong kamapim nupla Mama Loa blong Bougainville
00006000 Singaut long sekim human raits hevi long West Papua
Hevi blong PNG jeneral ileksen 2022
Biknem PNG niusman toktok long hevi blong EMTV
Luthern yut mekim aweanes long ol komuniti long PNG
Igat wari long Vanuatu opim bek intanesenal boda long turis
Santo hospital igat moa gaden kaikai blong helpem sik pipol
Nogat helpim long ol meri kendidet long PNG ileksen
Amerika laik opim opis long Solomon Islands
Pasifik sisenal wokas tokaut long ol hevi blong ol
Hevi long alluvial maining long Bougainville
ABC Tok Pisin Sevis em igat nius sevis yu ken trastim, em i save lukluk gut long ol stori na isiu, na em igat ol narapela media platfom we bai ken givim yu ol niupela toktok long ol stori blong Australia na Pacific rijin. Em i save givim toktok long gutpela save long ol bikpela nius ivent long Australia wantaim Pacific. Em i save karim toktok blong planti pipol long tingting blong ol, na tu em igat gupela save long laif long Papua New Guinea, Solomon Islands, Vanuatu, Fiji na ol arapela eria raun long Pacific.
The ABC Tok Pisin Service provides trusted news, analysis, features and multimedia content to keep you up-to-date with the stories that matter from Australia and across the Pacfic region. It provides an in-depth understanding of major Australian and Pacific news events, a range of voices and perspectives, as well as an understanding of life in Papua New Guinea, Solomon Islands, Fiji, Vanuatu and other areas across the Pacific.


text:
Jehova Witnes—Tin Namen?
Tin wamp bo, kona, tokples elpa elpa, tin numan tenta pelepon kongon etmon. Ugl ou e, Jehova Baibel nga God, Krieta e tep ou doromen. Tin Jisas Krais nga pasin bu rondogl mondop pep roromon ila tin Kristen netmen e tin amamas etmon. Tin raikraik taim wakropon wamp Baibel ken God nga Kingdom e nga bo entetemon. Tin Jehova ken elimnga Kingdom nga ik witnes etmon e nga tin Jehova Witnes wamp netmon.
Tininga Web-sait e kinai a. Baibel ya ila kumb ro. Ten ken tenga ik bilip etmon bu lainim iti.


text:
Ol Witnes Bilong Jehova—Mipela i Husat?
Mipela i bilong planti handet kantri, lain, na tokples, tasol mipela i gat wankain laik na dispela i mekim mipela i stap wanbel wantaim. Nambawan bikpela samting em mipela i laik givim ona long Jehova, em God bilong Baibel na Krieta bilong olgeta samting. Mipela i traim bes long bihainim pasin bilong Jisas Krais na mipela i amamas long kisim nem olsem ol Kristen. Mipela i save yusim taim bilong mipela long helpim ol man long kisim save long Baibel na Kingdom Bilong God. Mipela i save tokaut, o autim tok long Jehova God na Kingdom bilong em, olsem na mipela i kisim nem olsem ol Witnes Bilong Jehova.
Lukim websait bilong mipela. Ritim Baibel long Intenet. Kisim sampela save moa long mipela na ol bilip bilong mipela.


text:
Ol Witnis Blo Zeoba – Uda Mipla?
Mipla kam prom plenti dipren kantri ane langus, bat mipla zoin wea seimkain wei. I mina prant wea mipla po gibe ona po Zeoba, God blo Baibol, ane em da wan uda bin meke ebriting. Mipla mina wande pole tising blo Zizas Kraist ane mipla i praud po pole Kristian wei. Mipla gibe taim po elpe pipol lane baut Baibol ane Kingdom blo God. Mipla gad da neim, Zeoba Witnis, bikoz mipla witnis o tokbaut Zeoba God ane em Kingdom. Lukraun onlain. Ride Baibol ya wea websait blo mipla. Lane mo baut mipla ane wanem wi bilib.


text:
Jehova Witnes Ga—Kiñ Na Mal?
Kiñ lain na tokples jeⱡ jeⱡ, ba kiñ bunuman na kumbol di sende kongan esmen. Wal kerma paiem e, Jehova, kangem ambil miñe keramen bar e ka pismen. Jehova e, Baibel dom God olom wal poropor ersem. Kiñ kenjen Kristen mimen pa ñimen nal erim, kiñ Jisas Krais pasin erim mal karkar eramen bar e pismen wal kerma wei paiem. Kiñ poropor alamb pake topo Baibel yu kanepolto, God Kingdom yu pra kañam. Kiñ Jehova Witnes pa ñim nal piⱡe, kiñ God Jehova na olom Kingdom yu e witnes er alamb ngomon.
Kiñ Web-sait a kanjeⱡ. Baibel mi Intanet a rit endeⱡ. Kiñ kanepolto wal nawal bilip esmen pra kanjeⱡ.


text:
Ol Witnes Blong Jehova—?Oli Hu?
Mifala i kamaot long ol defdefren kantri mo kalja, be mifala i wok wetem wan tingting nomo. Mifala i wantem leftemap Jehova, God ya we Baebol i tokbaot. Hem nao i mekem olgeta samting oli laef. Mifala i traem bes blong mifala blong folem fasin blong Jisas Kraes mo mifala i no sem blong folem ol Kristin fasin. Mifala i traehad blong givhan long ol man blong oli save Baebol mo Kingdom blong God. Oltaem mifala i givim witnes, we i min se mifala i tokbaot Jehova God mo Kingdom blong hem. Taswe sam man oli singaot mifala se ol Jehova, be hemia i no nem blong mifala. Mifala i Witnes blong Jehova.
Kam long Websaet blong mifala. Yu save ridim baebol long intenet mo faenemaot se mifala i bilif long wanem mo wok blong mifala i olsem wanem.


text:
42b
God, yu tekem laef blong mi,
mi mi givim nao long yu.
back mi givim evride
blong leftemap nem blong yu.
God, yu tekem han blong mi
Blong givhan long nara man,
Mo yu tekem leg blong mi
Blong mi karem tok blong yu.
God, yu tekem voes blong mi
Blong mi presem yu oltaem,
Mo yu tekem maot blong mi
Blong mi talem tok blong yu.
God, ol mane tu blong mi,
Plis, yu tekemi mi blong yu
Mo yu tekem hed blong mi
Blong mi waes long wok blong yu.
Yu mekem tingting blong mi
I stap strong long yu oltaem.
Yu nomo yu king blong mi
Plis yu rul long laef blong yu.
God, mi laekem yu tumas,
Mbae yu king blong mi oltaem.
Evri samting ya blong mi
Mi mi givim nao long yu.


text:
Ripablik bilong Pinlan (Tok Pinlan: Suomen tasavalta), o Pinlan (Tok Pinlan: Suomi) emi wanpela kantri bilong noten sait bilong Yurop.
Pinlan i stap namel long tupela kantri, Swidan na Rasia. Long taim bifo Swidan i bin lukautim Pinlan, na Pinlan emi hap bilong Kingdom bilong Swidan. Long yia 1809 Rasia i bin kisim Pinlan bihain long wanpela bikpela pait namel long Swidan na Rasia. Rasia i bosim Pinlan inap long yia 1917 taim Pinlan i bin kamap olsem wanpela independen kantri.
Long yia 1939 inap long 1944 Pinlan bin paitim tupela wo wantaim Rasia, we Pinlan i lusim sampela hap graun i go long Rasia, tasol i holim istap independens bilong en. Bihain long 1944 i no bin gat pait namel long Pinlan na ol narapela kantri.
Pinlan i go insait long Yuropien Yunien long yia 1995 wantaim Swidan na Ostria.


text:
Spot
Spot hemi ol kaen aktiviti we yu kompit wetem bodi we, tru long plei nomo or taem oli oganesem, i traem blo yusum, kipim o divelopem skil mo givim entetaenmen long ol man we i stap. I gat plante handred spot we i stap, stat wetem olgeta we i nidim tu man nomo, i go long olgeta we plante handred man i patisipet, maet wetem ol team o oli kompit olsem wanwan man nomo.
Klosap ol man i luksave spot olsem ol aktiviti we yu mas yusum ol skil blong bodi o ol mit blong bodi, wetem ol bigfala kompitesen olsem Olympic Games i biliv ol spot hem i olgeta we folem tingting ia, mo ol narafala oganaesesen olsem Council of Europe i ting spot i olsem ol aktiviti we yu mas yusum bodi. Be, i gat samfala aktiviti we nem blong olgeta hem i ol gem blong maen, we oli kompit be oli no yusum ol bodi blong olgeta. International Olympic Committee i luksave jes mo brij olsem ol ril spot, mo SportAccord, we hem i wan intanasonal spot oganasesen asoseason, i luksave faef defren spot we yu no yusum bodi blo yu, be oli putum namba long olgeta gem blong maen we yu save tekem olsem oli ril spot.
Klosap evritaem spot i gat ol rul o kastom, we i stap blo mekemsua se fasin blong kompit i stret, mo i alao stret jajmen blo hapen lo saed blo huia i winim ol gem. Jajmen long saed blo wijwan man i winim wan gem blong ol spot blong bodi i save kam tru long fasin blong winim ol gol o kasem wan laen bifo long ol narafala man, o tru long jajmen blong ol jaj we oli skelem ol defren kaen eria long pefomans, we i tekem tu jajmen long saed blong olsem teknokol pefomans o ol filing we atist i givim.


text:
1ff8
Robert describes how people who have been injured by sanguma sorcerers are healed. He describes how he attempted to heal a member of the community named Detros. Long dispela tok Robert descraibim we bilong hilim man i gisim pen bilong sanguma. Em i stori long taim em i trai long hilim wanpela man nem bilong em Detros.
subject language
working language
working langauge
Dedan is from Wulbowe Ward. He works within the local Christian church, and as such speaks English. He is in his early forties.
working langauge
working language


text:
The Tower of Babel
Pijin
- Long barava bifoa kam, olketa pipol long olketa ples long wol olketa garem wanfala langguis nomoa, an olketa gohed fo yusim sem toktok nomoa.
- Nao taem olketa muv go from saet long ist, olketa faendem wanfala flat ples long kantri long Sinaa. Nao olketa mekem taon blong olketa long disfala ples.
- Nao olketa tok olsem, “!Olketa! Yumi tekem samfala graon, an wakem olketa brik long hem, an hotem long faea fo mekem olketa strong.” Taem olketa duim olsem, olketa garem plande brik fo yusim olsem ston fo wakem haos, an olketa garem ta fo joenem olketa.
- Nao olketa tok olsem, “Hemi gud fo yumi wakem wanfala taon blong yumi wea bae hemi garem wanfala haos long hem wea i barava hae tumas go-go hemi kasem long skae. From diswan bae yumi garem biknem, an bae yumi no stap seleva olobaot long evri ples long wol, bat bae yumi save stap tugeta nomoa.” So olketa gohed fo wakem taon wetem haos ya nao.
- Nao Yawe hemi kamdaon fo lukim olketa waka ya blong olketa,
- an hemi tok olsem, “!Maewat! Olketa pipol ya i pipol blong wanfala ples nomoa, an olketa gohed fo yusim wanfala langguis tu. Disfala haos olketa jes wakem, hemi fas waka blong olketa nomoa ya. Bae no longtaem, olketa save mekem enisamting wea olketa laekem nomoa ya.
- Moabeta yumi godaon fo miksimap langguis blong olketa, mekem olketa no save fo heresave long toktok blong olketa narawan.”
- Nao Yawe hemi mekem olketa fo lusim ples ya, an mekem olketa fo go stap olobaot long evri ples long wol, an olketa no wakem taon ya moa.
- Nem blong taon ya nao Babilon, bikos long ples ya, Yawe hemi miksimap langguis blong olketa pipol long wol, an long ples ya, hemi ranemaot olketa pipol mekem olketa go stap olobaot long evri ples long wol.
Source: Pijin Bible. WBT – 2007 Edition. Bible Society of the South Pacific.
Contributed by Wolfgang Kuhl
Information about Pijin |
Numbers |
Tower of Babel
Tower of Babel in Pidgins and Creoles
Bislama,
Haitian Creole,
Hawaiian Pidgin,
Kupang,
Kriol,
Papiamentu,
Pijin,
Seychelles Creole,
Sierra Leone Creole,
Sranan Tongo,
Tetun Dili,
Tok Pisin,
Torres Strait Creole
Other Tower of Babel translations
By language |
By language family
[top]
Why not share this page:
Learn languages for free on Duolingo
If you like this site and find it useful, you can support it by making a donation via PayPal or Patreon, or by contributing in other ways. Omniglot is how I make my living.
Note: all links on this site to Amazon.com, Amazon.co.uk and Amazon.fr are affiliate links. This means I earn a commission if you click on any of them and buy something. So by clicking on these links you can help to support this site.
[top]


text:
The Tower of Babel (Genesis 11: 1-9)
Tok Pisin
- Bipo ol manmeri bilong graun i gat wanpela tok plestasol.
- Ol i stap long hap bilong sankamap, na ol iraun nabaut na ol i kamap long wanpela ples daun longhap bilong Babilonia. Orait ol i sindaun i stap longdispela hap.
- Bihain ol i toktok long ol yet olsem,"Kaman, yumi tanim sampela graun na kukim long paiabai i kamap olsem brik." Olsem na ol i gat brik bilongwokim haus samting. Na ol i gat kolta tu bilong simenimol dispela brik wantaim.
- Orait ol i tok, "Nau yumi maswokim wanpela bikpela taun bilong yumi yet, na wanpelalongpela taua insait long en. Dispela taua bai i go antapinap long skai. Olsem na bai ol manmeri i lukim dispelawok, na ol i litimapim nem bilong yumi. Na bai yumi noken bruk nabaut na i go i stap long narapela narapelahap bilong graun."
- Orait na Bikpela i kam daun bilong lukim taun nataua ol dispela man i bin wokim.
- Na em i tok, "Nauolgeta dispela lain manmeri ol i wanpela lain pipel tasolna ol i gat wanpela tok ples tasol. Lukim. Ol i wokim pinisdispela bikpela taun. I no longtaim na bai ol i wokimolgeta kain samting long laik bilong ol yet.
- Olsem nayumi go daun na paulim tok ples bilong ol bai wan wanbilong ol i no ken save moa long toktok bilong olarapela."
- Orait Bikpela i mekim ol lain bilong ol i bruknabaut, na ol i go i stap nabaut long olgeta hap bilonggraun, na ol i no moa wokim dispela taun.
Information about Tok Pisin |
Phrases |
Numbers |
Tower of Babel
Tower of Babel in Pidgins and Creoles
Bislama,
Haitian Creole,
Hawaiian Pidgin,
Kupang,
Kriol,
Papiamentu,
Pijin,
Seychelles Creole,
Sierra Leone Creole,
Sranan Tongo,
Tetun Dili,
Tok Pisin,
Torres Strait Creole
Other Tower of Babel translations
By language |
By language family
[top]
Why not share this page:
Learn languages for free on Duolingo
If you like this site and find it useful, you can support it by making a donation via PayPal or Patreon, or by contributing in other ways. Omniglot is how I make my living.
Note: all links on this site to Amazon.com, Amazon.co.uk and Amazon.fr are affiliate links. This means I earn a commission if you click on any of them and buy something. So by clicking on these links you can help to support this site.
[top]


text:
The Tower of Babel (Genesis 11: 1-9)
Torres Strait Creole (Yumplatok)
Da aiples blo Babal
- I bin gad taim wen ebri pipol wea ert i bin gad wan langus wea ol ken tok lo wananada.
- Wen ol dem pipol i bin wagbaut go wea istsaid, dempla bin paine platples melen wea ol maunten lo da ples blo Babilonia ane dempla bin stap de.
- Den dempla bin spik po wananada, 'Wa. Yumpla go teke graun po meke brik ane bane dem brik prapa po meke dem brik strong.' Apta, dempla bin yuze ol brik po meke ol bilding blo dempla ane ol ta po meke dem brik pas tugeda.
- Den dempla bin spik, 'Kam. Yumpla go bilde wan siti po yumplaselp wea i gad wan taua wea i go kese skai ane ebriting antap wea skai. Den ol pipol go luk dat yumpla gad prapa bigneim po yumplaselp, ane yumpla no nid mub go ebriwea lo ert.'
- Den da AntapGod i bin kamdaun po luk dat siti ane da taua wea dem pipol i bin bildem.
- Da AntapGod i bin spik, 'Wa! Dempla ebriwan ya i wan pipol ane gad wan langus wea ol tok po wananada. Diswan i kasa stat blo wanem dempla go mekem. Sottaim prom nau dempla ken meke enisamting wea dempla i wandem.
- Kam. Yumpla godaun, ane gibe dempla olkain dipren langus solong dempla nogo sabe wen ol i tok po wananada.'
- Wa, da AntapGod i bin mube dem pipol go prom dat platples, da ples blo Babilonia, go ausaid ebriwea lo ert, ane dem pipol i bin nomo bilde dat siti.
- Dempla bin kole da siti Babal*), bikoz i bin de da AntapGod bin gibe dempla olkain dipren dipren langus solong dem pipol i bin mub go ausaid ebriwea lo ert.
*) Babal i saun wase wan wod wea langus blo dem Zuwispipol, wea i min 'mesap'.
Source: http://torresstraitbibles.org.au/Yumplatok/frame_GEN11.htm
Contributed by Wolfgang Kuhl
Information about Torres-Strait Creole |
Tower of Babel
Tower of Babel in Croele languages
Bislama,
Haitian Creole,
Hawaiian Pidgin,
Kupang,
Kriol,
Papiamentu,
Pijin,
Seychelles Creole,
Sierra Leone Creole,
Sranan Tongo,
Tetun Dili,
Tok Pisin,
Torres Strait Creole
Other Tower of Babel translations
By language |
By language family
[top]
Why not share this page:
Learn languages for free on Duolingo
If you like this site and find it useful, you can support it by making a donation via PayPal or Patreon, or by contributing in other ways. Omniglot is how I make my living.
Note: all links on this site to Amazon.com, Amazon.co.uk and Amazon.fr are affiliate links. This means I earn a commission if you click on any of them and buy something. So by clicking on these links you can help to support this site.
[top]


text:
Jisas
Jisas i man i stap long kantri Juda (nau Israel) 2000 yia bipo. Nau ol i kolim olsem Jisas Krais(t) o Krais(t) tu.
Stori long Jisas i kam long baibel. Taim bilong laip bilong Jisas, no man o meri i bin raitim stori long en. Man o meri i raitim baibel ol i no bung Jisas. Olrait sampela man o meri ol i tok stori bilong baibel ol i tru, na sampela ol i tok ol i no tru. Sampela i tok sampela pat i tru na sampela pat i no tru.
Contents
Laip bilong Jisas[senisim | edit source]
Papamama bilong Jisas ol i bilong lotu bilong Juda, na Jisas i bilong lotu bilong Juda tu. Long dispela taim, man bilong Roma i bosim kantri bilong Juda.
Taim Jisas i gat 30 o 35 krismas em i save wokabaut long kantri bilong Juda na i save skulim pipel long lotuim Got na laikim narapela manmeri. Em i toktok olsem Got em i laikim manmeri, na manmeri i mas laikim Got na i mas laikim wanpela narapela.
Long baibel ol i tok olsem Jisas i save wokim gutpela masik olsem kamapim planti pis long baskit, tanim wara igo long wain, rausim sik long manmeri i gat sik lepa, mekim manmeri i dai pinis na ol i gat laip gen.
Olrait Jisas i kamap femas na em i go long Yerusalem. Tasol ol bos bilong Juda na ol gavman bilong Roma ol i fret Jisas i kamap bikpela bos bilong olgeta man o meri bilong dispela kantri. Olrait ol i nelim Jisas long kros na ol i letim hia inap taim long i dai pinis. Long dispela taim, dispela we long kilim man i dai pinis, gavman bilong Roma ol i yusim tumas.
Taim Jisas i dai pinis pren bilongen ol i planim long hul insait long ston. Tasol sampela de bihain bodi bilong Jisas i no stap long hul yet. Sampel 1000 a i tingting Jisas i got laip gen na i save go long heven.
Lotu[senisim | edit source]
Man o meri husat i tingting Jisas i got laip gen ol i kolim Kristen. Kristen i tingting em i tru, olsem Jisas em Got i kam long graun.
Planti man o meri i no Kristen, tasol ol i tingting Jisas i bin toktok planti gutpela samting, na Jisas i bin skulim planti gutpela pasin.


text:
Posted
Prime Minister blong Papua New Guinea, James Marape na Gavana blong Morobe Provins Ginson Saonu long aste itokaut long wok bung long lukim olsem wok blong kirapim ron blong Wafi Golpu mine long Morobe Province.
Posted
Long ol skuls long siti na bik taun long kantri, em isi long ol skuls na papamama ibaim ol sop na mask blong ol sumatin iyusim long go long skul, tasol em ihat liklik long ol rural skuls we ilukim planti sumatin ino go bek long skul.
Posted
Bihain long dai blong Police Commander blong Zone 3 long Port Moresby City, Senior Inspector Andrew Tevere long last wik Sarere, Polis i aste sasim tupla long tripela PNG Defence Force Soldier husait ibin stap insait long displa heve long wilful murder.
Posted
Tourism industri long Papua New Guinea bai lusim klostu mak long One billion kina displa yia long hevi blong coronavirus pandemic.
Posted
Nupla praim minista blong Vanuatu igivim wanpla oda long ol imas sekim gen citizenship investment scheme blong kantri we ol isave kolim olsem passport for sale program.
Posted
Gavan blong Solomon Islands igat bikpla plen long sapotim ol pipol long kantri long putim han blong ol long giraun na planim ol gutpla healthy kaikai long gaden.
Posted
Ol Free West Papua campaigners itok Indonesia gavman ino mekim wok hariap long daunim raun blong coronavirus long provins.
Posted
Controller blong State of Emergency blong Papua New Guinea, David Manning, itok olsem Gavman igat plan istap long taim kantri ipinisim wok blong COVID-19 long namba 2 dei blong mun June 2020.
Posted
Laif ikamap nomol liklik bihain long Papua New Guinea gavman idaunim sampla loa ananit long State of Emergency long hevi blong coronavirus pandemic.
Posted| Updated
Gavman blong Papua New Guinea imas kamapim wanpla loa blong banisim ol liklik bisnis long kantri imas go long han blong ol lokol pipol na ino ol forena.
Posted
Wok painim igo insait long dai blong wanpla Commanding Polis Opisa blong Zone 3 hia long Port Moresby, bai inau kik stat long painim aut wanem samting turu ibin kamap we ilukim dai blong Senior Inspector, Andrew Tovere long Sarere.
Posted| Updated
Long Solomon Islands capital, Ministry of Agriculture istatim wanpla nupla helt plen blong helpim ol residnets blong Honiara long kamap self sufficient na kaikai ol gutpla helti kaikai.
Posted
Kontrola blong State of Emergency long Papua New Guinea, Polis Kominisa, David Manning itok kantri bai luksave na kisim ripot long olgeta funding ikam ananit long displa SOE long kantri.
Posted
Pasin we wanpela man blong Malaita Provins husat ibin toknogutim tru Praem Minista Manasseh Sogavare na famili blongen long wanpela video long social media, em i mekm olgeta sait long politik na pipol blong Solomon Islands ibel koros longen.
Posted
Ol dokta na saintis long committee blong National Operesen Senta blong Covid-19 itokaout long sampela wok blong samting kain test long painim aut sapos sampela lain bai nonap sik bikpla long dispela coronavirus.
Posted| Updated
Provincial gavman blong Malaita long Solomon Islands itok gavman em imas noken mekim ol kainkain toktok aninit long dispela Covid-19 state of emergency we bai ken kamapim "disharmony" na "disunity" long kantri.
Posted
Ol tisa na principal blong Gordons Secondary School long Port Moresby long Papua New Guinea ibin klinim skul graun na klasrum long waitim ol sumatin long statim gut skul displa wik.
Posted
Igat ol ripot olsem long taim blong lockdown long Papua New Guinea long stopim raun blong coronavirus, ol polis imekim save long paitim ol lain long pablik.
Posted| Updated
Ol skuls long Papua New Guinea istat gen displa wik na gavman igivim wanpla toksave igo long olgeta skuls long kantri long bihainim sampla helt sek pastaim long skul iken stat.
Posted
Wanpla savemeri long National Research Institute long Papua New Guinea, Dr Elizabeth Kopel, iautim wanpla wok painim blong en we isoim olsem Gavman ino bin plenim gut hau moni bai go long halivim informal sector blong kantri long dispela taim blong Covid-19 state of Emergency.
Posted| Updated
Tupla yangpla man meri husait tu em ol papa graun blong Porgera Mine aninit long Porgera Landowners Association, ilaikim bai Papua New Guinea gavman imas kam aut klia na bekim sampla askim blong ol yangpla insait long aria.
Posted
Papua New Guinea meri rugby league star, Amelia Kuk igat narapla wok em isave mekim em nursing na em ibin bisi tru long taim blong hevi blong coronavirus long hausik em isave wok longen long Queensland, Australia.
Posted
Wanpla komuniti long Daulo districk long East Highlands provins long Papua New Guinea istopim ol komuniti road wok blong ol bihain long wanpla meri long distrik blong ol ibin test positive long coronavirus.
Posted
Ol skuls long Bougainville bai no stat long Mande namba 4 long May olsem ol arapela skul long Papua New Guinea.
Posted
Planti laik ipainim hevi long nogat kaikai long taim blong covid-19 lockdown long Port Moresby


text:
Stadi bilong pasin bilong ol tokples
Lingwistikis i save i lukluk long tokples long manmeri. Nem lingwistikis ikam long Tok Inglis linguistics, i min save long tokples (lingua-).
Contents
Dichotomies na tokples[senisim | edit source]
Save long tokples em i gat tripela axis.
- Synchronic vs Diachronic: Synchronic em i save i lukluk tokples long wanpela taim; Diachronic em i save i lukluk tokples long longpela histori.
- Theoretical vs Applied: Theoretical em i save i lukluk tokples long describing wan wan tokples na theory long yunivesal aspekt long tokples; Applied em i save long applying theory long narapela save.
- Contextual vs Autonomous: Contextual em i save i lukluk olsem wanem tokples interact long graum; Autonomous em i save i lukluk tokples long em yet.
Theoretical lingwistikis[senisim | edit source]
- Ponetikit: save long ol saun bilong tokples (olsem 1000 a, e, p...)
- Ponoloji: save long dispela sauni kamapim wanem insait long het na insait long maus (olsem f i senis inap i kamap p),
- Mopoloji: save long senis bilong ol vokabelari, o liklik tok (olsem kain i senis inap i kamap kainkain),
- Sintaktik: save long vokabelari i bung inap i kamapim sentens,
- Semantiks: save long mining bilong tok (wod),
- Pramatiks: save long pasin bilong yusim tok namel long narapela manmeri i save wankain tok.
Diachronic lingwistikis[senisim | edit source]
Bikpela interes bilong theoretical lingwistikis em i wantaim i lukluk tokples long wanpela taim. Diachronic lingwistikis em i lukluk hau sampela tokples i kamap difren long bipo. Historikal lingwistikis i wanpela kain long diachronic lingwistikis em i lukluk histori bilong wanpela o mo tokples.
Save long lingwistikis i bin statim wantaim diachronic lingwistikis, tasol nau planti yunivesiti long Amerika tisim mo theoretical lingwistikis. Bihain Ferdinand de Saussure na Noam Chomsky, ol manmeri bilong lingwistikis i bin dilim theoretical mo long diachronic.
Applied lingwistikis[senisim | edit source]
Contextual lingwistikis[senisim | 1000 span>edit source]
Lukim tu[senisim | edit source]
(Dispela pes Stadi bilong pasin bilong ol tokples em i liklik tumas. Yu inap raitim moa sapos yu laik halivim Wikipedia. Hau?)


text:
Yunaeted Stet blong Amerika
Yunaeted Stet i wan kaontri blong Not Amerika. Hemi wan federasen we i gat wan konstitusen, witem 50 stet. 48 stet blong em ol i closup long Kanada mo Mexico nomo. Wan stet nem Alaska i stap long notwes kona blong Not Amerika. Alaska i klosap long Kanada long is saed mo long Bering Strait long wes saed. Wan stet nem Hawaii i stap long Pasifik; em i gat plante aelan nomo.
Kapital blong Yunaeted Stet i Washington, D.C.
Presidens blong hem i Donald Trump.
Long 2010, populesen blong Yunaeted Stet i stap aroun 309,349,689[1].
Gavman blong Yunaeted Stet blong Amerika i gat trifala pat: executive branch, legislative branch, mo judicial branch. Executive Branch em i enfosem ol law. Legislative branch em i mekem ol law. Judicial branch em i interpretem ol law.
Yunaeted Stet em i independent aot long British long 4 Julae 1776.


text:
Siamani
Siaman(i) oa Je(r)man(i) (Tok Inglis: Germany, Tok Siaman: Deutschland) emi wanpela kantri long Yurop.
Em i stap arere long kantri Pranis na Holan. Kampani na gavman bilong Siamani i bin bosim noten hap bilong Papua Niugini long taim bipo inap long yia 1914. Oli kolim dispela hap bilong Papua Niugini long dispela taim Siaman Niugini.
Siamani em i asples bilong Martin Luther na Albert Einstein.
Kapitol na bikpela taun bilong kantri emi Berlin.
References[senisim | edit source]
- ↑ Current population (Federal Statistical Office of Germany - Destatis) (accessdate=2007-07-02)
Lukim tu[senisim | edit source]
(Dispela pes Siamani em i liklik tumas. Yu inap raitim moa sapos yu laik halivim Wikipedia. Hau?)


text:
Sosiolosi
Sosiolosi (Tok Inglis:Sociology) em i stadi long laip bilong ol manmeri i bung wantaim.
Sosiolosi i wanpela we olsem yumi ken lukluk long we manmeri i toktok na bung wantaim ol narapela manmeri. Sosiolosi i ken lukluk to long we ol manmeri na ol kampani i toktok na bung.
Sosiolosi i wanpela bikpela stadi tru. I gat planti liklik stadi i kamap bihain long sosiolosi na i stap insait long stadi long sosiolosi. Sampela olsem:
- stadi bilong ol raskal
- stadi long stastistik bilong manmeri
- stadi long man na meri
- stadi long ol narapela kain manmeri
- stadi bilong spot
- stadi bilong lotu
na planti narapela kain stadi tu.
Man bilong sosiolosi[senisim | edit source]
-
-
-
Vilfredo pareto.jpg
-
-


text: 1 Bikpela i tokim Aron olsem, “Sapos yu wantaim ol Livai na ol pikinini man bilong yu i no mekim wok stret long haus sel bilong mi, orait bai yupela i gat asua na yupela yet i mas karim hevi bilong dispela rong. Tasol sapos yu wantaim ol pikinini man bilong yu i mekim rong long wok pris, orait yupela tasol bai i karim hevi bilong dispela rong. 2 Na yu mas kisim ol lain bilong yu yet, em ol man bilong lain bilong Livai, tumbuna bilong yu, na bai ol i wok wantaim yu na helpim yu, taim yu wantaim ol pikinini man bilong yu i mekim wok long haus sel bilong mi. 3 Ol i mas mekim olgeta wok yu givim ol na olgeta wok bilong ol yet long haus sel. Tasol ol i no ken holim ol samting i stap long Rum Tambu o long alta. Sapos ol i holim, orait yu wantaim ol bai i dai. 4 Ol Livai tasol i mas wok wantaim yu na mekim tru olgeta wok insait long haus sel. Tasol ol man mi no bin makim bai ol i no inap wok wantaim yu. 5 Yu wantaim ol pikinini man bilong yu tasol i mas mekim wok long Rum Tambu na long alta, olsem na bai mi no inap belhat long yupela ol Israel na mi no ken bagarapim yupela gen. 6 Harim. Mi yet mi bin makim ol lain bilong yu yet, ol Livai, namel long ol arapela lain bilong Israel na mi givim ol long yu wantaim ol pikinini man bilong yu, olsem presen. Ol dispela man i bilong mi stret, olsem bai ol i ken mekim wok insait long haus sel bilong mi. 7 Tasol yu wantaim ol pikinini man bilong yu tasol i mas mekim olgeta wok pris long alta na long Rum Tambu Tru. Mi bin givim dispela wok pris long yupela olsem presen. Olsem na wok long alta na long Rum Tambu Tru em i wok bilong yupela stret. Na sapos wanpela man mi no bin makim, em i kam bilong mekim dispela wok, orait yupela i mas kilim em i dai.” 8 Na Bikpela i tokim Aron gen olsem, “Harim. Mi yet mi givim yu ol hap abus samting ol manmeri i no kukim long paia na ofaim long mi. Mi givim ol dispela hap bilong ofa long yu na long ol lain tumbuna bilong yu oltaim, na yupela i ken kisim. 9 Ol ofa i tambu tru na i bilong mi stret na ol i no kukim long alta, em yupela i ken kisim. Em ofa bilong kukim wit na ofa bilong rausim sin na ofa bilong bekim bek ol samting. Olgeta samting ol manmeri i givim long mi olsem ofa bilong mi stret, mi givim yu wantaim ol pikinini man bilong yu. 10 Yupela i mas lukim ol dispela abus samting bilong ofa i olsem samting bilong mi stret. Olsem na yupela i mas kaikai insait long banis bilong haus sel. Ol man tasol i ken kaikai. 11 “Na tu yupela i ken kisim ol arapela ofa ol arapela Israel i givim mi, em ol dispela ofa ol pris i save holim long han na mekim i go i kam long ai bilong mi. Mi givim dispela kaikai long yu na long ol pikinini bilong yu long olgeta taim. Olgeta manmeri long famili bilong yupela i klin pinis long ai bilong mi, ol i ken kaikai ol dispela abus samting. 12 Ol arapela Israel i givim mi olgeta gutpela hap bilong namba wan hap wel bilong oliv na wain na wit long olgeta yia, na bai mi givim dispela samting long yupela. 13 Olgeta dispela namba wan hap kaikai i mau i bilong yupela tasol. Olgeta manmeri bilong famili bilong yupela i klin long ai bilong mi, ol i ken kisim na kaikai. 14 Olgeta samting ol manmeri bilong Israel i bin givim long mi na mi tambuim ol long baim bek, em i bilong yupela stret. 15 “Olgeta namba wan pikinini bilong ol Israel na bilong ol animal ol Israel i bringim long mi olsem ofa, em i bilong yupela. Tasol yupela i mas larim ol Israel i baim bek ol namba wan pikinini bilong ol yet na bilong ol animal i no klin long ai bilong mi. 16 Ol Israel i ken baim bek ol pikinini bilong ol long mani silva inap 50 kina, long taim ol pikinini i gat wanpela mun. 17 Tasol ol i no inap baim bek ol animal i klin, olsem namba wan pikinini bilong bulmakau na sipsip na meme, long wanem, ol i bilong mi tasol na bilong mekim ofa. Yupela i mas kilim ol i dai na tromoi blut bilong ol long alta na kukim gris bilong ol long alta olsem ofa. Na bai mi smelim smel bilong dispela ofa na bai mi laikim tumas. 18 Na mit bilong ol dispela ofa i bilong yupela tasol, olsem yupela i save kisim bros na lek sut bilong arapela ofa yupela i holim long han na mekim i go i kam long ai bilong mi. 19 “Ol dispela ofa ol Israel i givim long mi, nau mi givim long yu wantaim ol pikinini bilong yu oltaim. Mi mekim dispela kontrak wantaim yu na ol lain tumbuna pikinini bilong yu, na mi no ken brukim dispela kontrak. Nogat tru.” 20 Na Bikpela i tokim Aron olsem, “Yupela i no ken kisim wanpela hap graun long kantri Israel bilong ol pikinini i ken kisim long taim yupela i dai. Long wanem, ol samting yupela i sot long en bai yupela i kisim long mi, Bikpela tasol.” 21 Na Bikpela i tok moa olsem, “Long taim ol Israel i kisim wanpela bilong olgeta 10-pela hap kaikai samting na bringim i kam long mi, orait bai mi givim dispela wanpela hap long ol Livai tasol. Dispela i olsem pe bilong wok ol i mekim bilong lukautim haus sel bilong mi. 22 Olgeta taim bihain ol arapela Israel i no ken i go klostu long haus sel. Sapos ol i go klostu bai ol i gat asua na bai mi kilim ol i dai. 23 Ol Livai tasol i mas lukautim haus sel na mekim wok insait long en. Na sapos ol i no mekim gut dispela wok, orait ol i mas karim hevi bilong rong bilong ol. Dispela lo i mas i stap olsem oltaim na ol tumbuna pikinini bilong yu tu i mas bihainim. Ol Livai i no gat graun samting olsem ol arapela Israel, 24 long wanem, taim ol manmeri i makim wanpela bilong ol 10-pela samting na bringim i kam long mi, mi save givim long ol Livai. Long dispela as tasol, mi tokim ol pinis olsem, ol i no inap kisim hap graun insait long kantri Israel.” 25 Bikpela i tokim Moses 26 long tokim ol Livai olsem, “Ol arapela Israel i save givim wanpela bilong olgeta 10-pela samting bilong ol long Bikpela, na Bikpela bai i givim dispela long yupela. Orait taim yupela i kisim ol dispela samting, yupela i mas tilim long 10-pela hap na givim wanpela hap long Bikpela olsem ofa. 27 Na bai Bikpela i lukim dispela ofa i olsem ofa bilong nupela wit na bilong nupela wain ol man i save givim long em. 28 Yupela mekim olsem na bai yupela tu i givim ofa long Bikpela long ol hap kaikai samting ol Israel i tilim long 10-pela hap na givim wanpela hap long yupela. Na dispela hap yupela i laik givim long Bikpela, em yupela i mas givim long pris Aron. 29 Yupela i mas skelim gut olgeta kaikai samting yupela i kisim na makim olgeta dispela gutpela kaikai tru i bilong Bikpela. Na yupela i mas givim long em. 30 Taim yupela i givim pinis ol dispela gutpela kaikai samting long Bikpela, orait yupela Livai i ken kisim ol hap i stap yet, olsem man i save kisim hap kaikai bihain long em i mekim ofa. 31 Dispela kaikai samting em i pe bilong wok yupela i save mekim insait long haus sel bilong God. Olsem na yupela wantaim ol famili bilong yupela i ken i go na kaikai ol hap kaikai i stap yet. 32 Sapos yupela i ofaim ol gutpela hap kaikai pastaim, na bihain yupela i kaikai ol arapela kaikai, orait yupela bai i no gat asua. Tasol sapos yupela i no ofaim pastaim na yupela i kaikai, orait yupela i mekim nogut long ofa bilong ol Israel na yupela i gat asua na Bikpela bai i kilim yupela i dai.”


text:
Pango GB FC blong statem sekon leg wetem niu uniform
Ino everi yia we wan futbol klab i karem wan presen long krismas, be long Pango long las yia olgeta Pango Gren Bird FC oli lukim fata krismas i kam eli.
Long namba 23rd December 2010, Pango Green Bird FC emi bin dedicatem wan nuifala set blong futbol uniform blong olgeta we hemi kam olsem wan krismas presen i kam long klab.
Niufala set blong futbol uniform ia kam wetem niufala logo blong klab we oli printim i go long traoses, shirt mo soks.
Mo ino hemia nomo, klab i bin receivem tu ol gears olsem ol hat wetem ol wota bottle blong save usum long taem blong ol gem blong klab long PVFA jampionship.
Niufala set blong uniform ia hemi kamaot long KOMBAT Company, wan well known printing company long Brisbane, Australia.
Manejmen blong klab mo ol pleia oli wantem acknowledgem ol sponsa ia we oli save kamaot blong assistim klab blong mekem niufala uniform ia i posibol, i gat:
Madhima Gulgan Community Association Incorporated, Mullumbimby NSW Australia
Jenkins family, Mullumbimby NSW, Australia
King family Lismore NSW, Australia
Jimmy family – Lotu and Karen Jimmy, NSW, Australia
Jimmy family– Leisei Jimmy, Vanuatu
PGB FC players, suporters and Pango Community
Solo Waste, Chinderah NSW Australia
Sanctum, Billinudgel NSW, Australia
Sherie Foyle, Wollongbar NSW, Australia
Mark Charles Hair Cutters, Murwillumbah NSW, Australia
Mye Family, Tweed Heads NSW, Australia
Togo Family, Tweed Heads NSW, Australia
President blong klab Solomon Jimmy, Manejmen mo ol pleia oli talem long oli wantem talem bigfala tankio i go long ol sponsa mo Pango community blong save kam givim sapot long ol aktiviti blong development blong klab.
Pango Green Bird hemi stap kam nambatu naoia long PVFA sekon divisen mo wetem niufala uniform ia hemi shud boostum morale blong ol klab blong save muv i go antap long klasmen long sekon leg blong 2010/2011 sisen long manis ia.


text: 1 God bilong mi, God bilong mi, bilong wanem yu lusim mi? Bilong wanem yu no laik helpim mi? Bilong wanem yu no harim krai bilong mi? 2 God, mi save singaut long yu long san, tasol yu no harim tok bilong mi. Mi singaut long yu long nait tu, na mi no malolo liklik. 3 Tasol yu, yu God bilong mekim gutpela na stretpela pasin olgeta. Yu stap king, na ol Israel i save litimapim nem bilong yu. 4 Bipo ol tumbuna bilong mipela ol i bilip long yu. Ol i bilip na yu helpim ol na ol birua i no daunim ol. 5 Ol i beten long yu na yu kisim bek ol long han bilong ol birua. Ol i bilip tru long yu na bilip bilong ol i no lus nating. 6 Tasol mi, mi olsem liklik snek bilong graun. Mi samting nating. Olgeta man i krosim mi na ol i givim baksait long mi. 7 Olgeta manmeri i lukim mi na ol i tok bilas long mi. Ol i sutim tang long mi na tromoi het bilong ol. 8 Ol i tok, “Yu save bilip long God. Bilong wanem em i no helpim yu na kisim bek yu? Sapos God i laikim yu, bilong wanem em i no helpim yu?” 9 God, yu tasol yu kisim mi long bel bilong mama na mi kamap gut. Na yu lukautim mi long taim mi dring susu yet. 10 Mi bilip long yu, taim mama i karim mi na i kam inap nau. Mama i karim mi nupela yet na yu stap God bilong mi. 11 Hevi i kamap long mi nau, olsem na yu no ken lusim mi. Mi no gat wanpela man bilong helpim mi. 12 Planti birua i ranim mi olsem ol bulmakau man. Ol i strong tumas olsem ol strongpela bulmakau man bilong distrik Basan. 13 Ol i redi long bagarapim mi, olsem laion i singaut nogut na i opim maus bilong kaikai abus. 14 Strong bilong mi i pinis olgeta, olsem wara ol i kapsaitim nating na i pinis olgeta. Olgeta skru bilong bun i lus. Bel bilong mi i malumalum tru, olsem gris i kamap olsem wara. 15 Nek bilong mi em i drai pinis, na tang bilong mi i pas long maus. Yu yet yu lusim mi na mi laik i dai olgeta. 16 Dispela ol man nogut i raunim mi long olgeta hap olsem ol dok i banisim wel abus. Ol i sutim han na lek bilong mi long tit bilong ol. 17 Olgeta bun bilong mi i kamap ples klia. Na dispela ol man i lukim mi, na ol i amamas long mi bagarap. 18 Ol i tilim klos bilong mi na ol i kisim, na ol i pilai satu bilong makim wanem man i ken kisim saket bilong mi. 19 Bikpela, yu no ken i stap longwe long mi. Yu save helpim mi oltaim. Na yu ken kam hariap na helpim mi nau. 20 Yu mas kisim bek mi bai ol i no inap kilim mi i dai. Helpim mi, na dispela ol man i olsem ol dok bai ol i no ken kilim mi i dai. Bai mi stap laip. 21 Ol i laik pinisim mi olsem laion i kaikai wel abus. Ol i stap olsem ol wel bulmakau i laik sutim mi long kom bilong ol. Yu mas kisim bek mi long han bilong ol. 22 Yu mekim olsem na bai mi autim tok long ol brata bilong mi long strongpela wok yu bin mekim. Taim ol i bung bilong lotu bai mi go namel long ol na litimapim nem bilong yu. 23 Bai mi tok olsem, “Yupela ol lain bilong God, litimapim nem bilong em. Yupela lain bilong Jekop, litimapim nem bilong Bikpela. Yes, yupela lain bilong Israel, yupela lotu long em. 24 Em i no save givim baksait long ol rabisman. Em i no save ting hevi na pen bilong ol em i samting nating. Em i no save stap longwe long ol. Nogat. Em i save harim beten bilong ol.” 25 Long bikpela bung bilong lotu bai mi litimapim nem bilong yu wanpela tasol. Bai mi autim tok long olgeta samting yu bin mekim. Ofa bipo mi promis long mekim, em bai mi mekim long ai bilong ol manmeri i save pret long yu. 26 Ol rabisman bai ol i kaikai na i pulap tru. Na ol man i go long God, bai ol i litimapim nem bilong em. God i ken mekim ol i stap gut oltaim. 27 Olgeta manmeri bilong graun bai ol i tingting long God, na bai ol i kam bek long em. Olgeta lain manmeri bai ol i lotu long em. 28 Long wanem, Bikpela i stap king na em i bosim olgeta lain manmeri. 29 Ol bikhetman bai ol i brukim skru na lotu long em. Ol man i save dai na i no inap i stap laip, em olgeta bai ol i brukim skru na lotu long God. 30 Ol lain manmeri i kamap bihain bai ol i mekim wok bilong em. Ol man bai i tokaut long God long ol lain i kamap bihain. 31 Ol dispela lain i no kamap yet, tasol taim ol i kamap pinis, bai ol i tokim ol olsem, “God yet i bin kisim bek ol manmeri bilong em.”


text: 1 Rum Tambu i stap baksait long dispela rum. Na dispela man i bringim mi i go long dua bilong Rum Tambu. Em i metaim dua, na op bilong banis long arere bilong dua em inap 3 mita. 2 Na op bilong dua yet em inap 5 mita. Na mak bilong hap banis i stat long dua na i go inap long kona bilong rum em inap 2 na hap mita. Na hap banis i stap long hapsait bilong dua tu i gat wankain mak. Na em i metaim Rum Tambu, na longpela bilong en inap 20 mita na bikpela bilong en inap 10 mita. 3 Orait bihain em i go long dua bilong wanpela rum i stap baksait long Rum Tambu, na em i metaim dua. Op bilong banis long arere bilong dua em inap wan mita. Na op bilong dua yet em inap 3 mita. Na mak bilong hap banis i stat long dua na i go inap long kona bilong rum, em inap 3 na hap mita. Na hap banis long hapsait bilong dua tu i gat wankain mak. 4 Orait em i metaim rum, na olgeta sait bilong en i gat wankain mak, inap 10 mita. Na em i tokim mi olsem, “Dispela em i Rum Tambu Tru.” 5 Haus bilong God i gat planti liklik rum i raunim Rum Tambu wantaim Rum Tambu Tru, na dispela man i metaim op bilong banis i stap namel long ol dispela rum na long Rum Tambu wantaim Rum Tambu Tru. Mak bilong hap daunbilo bilong banis em inap 3 mita. Tasol hap namel na hap antap bilong banis i no wankain, long wanem, ol i bin wokim hap ausait bilong dispela banis olsem bikpela lata i gat tupela ples bilong krungutim. Na ol dispela liklik rum i stap long tripela plua. Plua bilong lain rum daunbilo i stap long graun. Na plua bilong lain rum long namel i stap long ol pilo, na ol dispela pilo i slip long namba wan ples bilong krungutim. Na ol pilo bilong plua antap i slip long namba 2 ples bilong krungutim. Ol i bin wokim banis long dispela pasin, long wanem, ol i no laik wokim ol hul long banis bilong haus bilong God, bilong putim ol pilo bilong ol plua. Olgeta plua i gat 30 rum long en. Na bikpela bilong plua bilong ol rum daunbilo em inap 2 mita. 7 Bikpela bilong ol rum long plua namel i winim 2 mita, na bikpela bilong ol rum long plua antap i winim mak bilong plua namel. Na i gat lata bilong i go antap long plua namel na long plua antap. 8 I gat narapela bikpela banis bilong haus bilong God, i stap long hapsait bilong ol dispela rum. Op bilong dispela banis em inap 2 na hap mita. Na dispela banis i gat tupela dua bilong ol man i ken i go i kam long ol dispela rum. Wanpela dua i stap long hap not na wanpela i stap long hap saut. Na mi lukim ples bilong wokabaut i raunim haus bilong God. Bikpela bilong en inap 2 na hap mita. Antap bilong ples bilong wokabaut em i wankain mak olsem antap bilong plua bilong haus bilong God. Na dispela mak em inap 3 mita. Na i gat hap graun nating i stap daunbilo long ples wokabaut na i raunim haus bilong God. Bikpela bilong en inap 10 mita. Na i gat sampela haus i stap arere long dispela graun nating. 12 I gat wanpela bikpela haus i stap baksait long haus bilong God, long hap san i go daun, na em i lukluk i kam long dispela hap graun nating i raunim haus bilong God. Longpela bilong dispela haus em inap 45 mita na bikpela bilong en inap 35 mita. Na op bilong banis bilong dispela haus em inap 2 na hap mita. 13 Orait dispela man i metaim longpela bilong haus bilong God, na mak bilong en inap 50 mita. Na bihain em i metaim hap graun nating wantaim haus long hap san i go daun. Em i stat long baksait bilong haus bilong God na i go kamap long baksait bilong dispela haus. Dispela mak tu em inap 50 mita. 14 Orait em i metaim pes bilong haus bilong God wantaim hap graun nating i stap long hap na long hap, na dispela mak tu em inap 50 mita. 15 Na em i metaim longpela bilong bikpela haus long hap san i go daun wantaim tupela longpela rum bilong en long hap na long hap, na dispela mak tu inap 50 mita. Ol i pasim ol plang long banis bilong rum i stap klostu long dua bilong haus bilong God na long ol banis bilong Rum Tambu na bilong Rum Tambu Tru, na long ol banis i stap klostu long dua na long ol liklik windo na long ol tripela sait bilong ples bilong dua. Ol dispela plang i karamapim ol banis, stat long plua na i go antap inap long ol windo. Na i gat ol plang bilong karamapim ol windo. 17 Ol i bin katim ol piksa long ol banis bilong Rum Tambu na bilong Rum Tambu Tru na long banis antap long ol dua bilong dispela tupela rum. 18 Ol dispela piksa, ol i piksa bilong diwai det na bilong ol ensel i gat 4-pela wing. Na ol wan wan piksa bilong ensel i stap namel namel long ol piksa bilong ol diwai det. Ol dispela ensel wan wan i gat tupela pes olsem. 19 Narapela em i pes bilong man na narapela em i pes bilong laion. Na tupela pes i lukluk i go long piksa bilong diwai det long hap na long hap. Dispela kain piksa i stap long olgeta hap bilong banis, 20 stat long plua na i go antap long het bilong ol dua. 21 Ol pos bilong ol dua bilong Rum Tambu i gat 4-pela sait, na mak bilong ol i wankain. Klostu long dua bilong Rum Tambu Tru i gat wanpela samting olsem 22 alta ol i bin wokim long ol plang. Antap bilong dispela samting em inap wan na hap mita, na bikpela bilong en inap wan mita. Ol kona bilong en na as bilong en na ol sait bilong en, ol i wokim long plang. Na dispela man i tokim mi olsem, “Dispela samting em i tebol i save stap klostu long Bikpela.” 23 Long ples bilong i go insait long Rum Tambu ol i bin putim tupela dua. Dispela tupela dua wan wan i gat tupela hap bilong en. Na tu i gat ol wankain dua tasol long Rum Tambu Tru. 25 Long dua bilong Rum Tambu ol i bin katim ol piksa bilong ensel na diwai det i wankain olsem ol dispela piksa i stap long banis. Ausait long dua i go insait long haus bilong God i gat liklik rup i stap. Ol i bin wokim dispela rup long plang. 26 Na long tupela banis long hap na long hap bilong rum bilong dua i gat ol liklik windo i stap. Na i gat ol piksa bilong diwai det i stap long ol banis bilong dispela rum, na long ol liklik rum i raunim Rum Tambu wantaim Rum Tambu Tru.


text: 1 Bikpela i givim dispela tok long profet Habakuk long wanpela samting olsem driman. 2 Bikpela, planti taim mi singaut long yu. Wanem taim bai yu harim singaut bilong mi na yu helpim mipela, na ol dispela samting nogut i kamap long mipela i no ken bagarapim mipela? 3 Mi lukim planti hevi i kamap long ol manmeri. Bilong wanem yu larim ol dispela hevi i kamap? Olsem wanem na yu lukim ol dispela samting nogut i kamap long ol manmeri na yu no mekim wanpela samting? Long olgeta hap mi lukim ol i bagarapim ol manmeri na ol samting bilong ol. Na ol man i save kros na pait nabaut. 4 Ol manmeri i no bihainim lo bilong yu na ol i ting lo em i samting nating. Na oltaim ol man i no bihainim stretpela pasin. Ol man nogut i save daunim ol stretpela man na ol i save paulim lo bilong yu. 5 Orait na Bikpela i tokim ol manmeri bilong en olsem, “Yupela lukim gut ol manmeri bilong ol arapela kantri, na bai yupela i kirap nogut tru. Long wanem, mi bai mekim narakain samting i kamap namel long ol na taim yupela i harim tok long dispela samting, bai yupela i no inap bilipim. 6 Harim. Bai mi mekim ol Babilon i kamap strongpela lain tru. Dispela ol man ol i man nogut na ol i man bilong pait. Nau ol i go nabaut long olgeta kantri bilong winim ol na bosim ol. 7 Ol i save mekim olgeta lain pipel i pret nogut long ol. Na ol dispela man nogut i no save bihainim wanpela lo. Ol i bihainim laik bilong ol tasol. 8 “Ol hos bilong ol i save ran hariap tru, na ol inap winim ran bilong olgeta kain wel animal i save ran spit tru. Na dispela ol hos i save pait nogut tru, na pasin bilong pait bilong ol i winim pasin bilong pait bilong ol weldok i save raun long nait. Ol i save kalap kalap na ol man bilong pait ol i sindaun long ol dispela hos na ol i kirap long longwe ples na i ran i kam bilong kirapim pait. Bai ol i spit tru na i kam olsem ol tarangau i save hetwin i kam daun long graun bilong kilim abus na kaikai. 9 “Ol ami bilong ol i tingting tasol long i go stret long kantri ol i makim na bagarapim kantri na kisim ol manmeri i go mekim wok kalabus. Namba bilong ol dispela kalabus ol i kisim em i planti tumas olsem wesan bilong nambis. 10 Ol i tok bilas na lap long ol king na long ol ofisa bilong ol kantri. Ol i lukim taun i gat strongpela banis, na ol i save lap tasol long en. Na ol i hipim graun arere long banis na ol i go antap na kalapim banis na i go insait na kisim taun wantaim olgeta samting bilong taun. 11 Ol i pinisim pait hariap na wantu ol i spit i go long narapela hap, olsem win i save kam i go. Dispela ol man i no save bihainim wanpela god. Ol i bihainim laik na strong bilong ol yet, na ol i gat bikpela asua.” 12 God, bipo tru na i kam inap nau yu bin i stap Bikpela. Bikpela bilong mi, yu God bilong mekim gutpela na stretpela pasin olgeta na bai yu no larim mipela i dai. God, yu Bikpela bilong mi na yu olsem strongpela ston mipela i save hait baksait long en. Yu bin makim ol Babilon na strongim ol bilong ol i ken mekim save long mipela bilong bekim asua bilong mipela. 13 Ol dispela Babilon ol i man bilong giaman na man bilong mekim kain kain pasin nogut. Olsem wanem tru na yu larim ol i mekim wok bilong yu? Mi save yu stret olgeta na yu mas kotim ol man i save mekim pasin nogut na bekim pe nogut long ol. Tasol ol man nogut i wok long bagarapim ol sampela man i gutpela liklik, na yu sindaun lukluk nating. Bilong wanem yu mekim olsem? 14 Ol manmeri i no pis na binatang. Nogat. Olsem na bilong wanem yu lusim ol na ol i stap nating olsem ol pis na binatang? 15 Na ol Babilon i save kisim ol manmeri na kalabusim, olsem ol man i save kisim pis long huk na long umben. Ol i kalabusim ol pinis na ol i save amamas na singaut. 16 Long dispela pasin tasol, ol i save kisim na bungim planti gutpela samting. Na ol i save litimapim nem bilong ol giaman god bilong ol na mekim ol ofa bilong lotuim ol. 17 Ol Babilon i no save sori liklik long ol birua. Tasol bai yu larim ol i pait na bagarapim ol arapela kantri oltaim, a?


text:
Welkam long dispela ples bilong Tok Ples Buk Baibel!Papua New Guinea i winim olgeta kantri long namba long ol tok ples i stap insait bilong wanpela kantri. I gat moa long 800 tok ples insait long dispela kantri. Long dispela sait yu ken kisim na kaunim kain kain tok ples Buk Baibel. Bihain, bai mipela putim ol Buk Baibel long kain kain fail olsem pdf, html, audio yu inap harim. Bai mipela putim sampela samting bilong ol tisa na sumatin long Sande skul na long lotu. Sampela i stap long buk long pepa, na sampela bai kamap pastaim long hia tasol. Olgeta samting long hia i gat tok orait long papa bilong ol copyright. Em i orait, yu ken kisim ol Buk Baibel i stap long dispela sait na ritim long komputa bilong yu. Yu ken givim long ol narapela manmeri, tu. Luksave long lo bilong dispela sait.
PNG Bible Translation Association (BTA) i bin wokim dispela sait. BTA em i wanpela nasional organisashon long Papua New Guinea. Mipela wok long tainim tok long Buk Baibel i go long ol tok ples long Niugini. Yu ritim moa long BTA web sait. Mipela i gat bilip olsem yu bai hamamas long lukim PNGScriptures.org na TokPlesBaibel.org. God i ken blesim yu.
Sampela tok ples i no luk stret wantaim ol font i stap insait long
nupela komputa. Yu mas kisim Andika font
na putim insait long komputa bilong yu pastaim. Sapos ol leta i no
stret yet, sekim brausa bilong yu i wok long Unicode UTF-8 character
encoding o traim narapela brausa.
Yu ken makim wanem tok ples yu laik ritim Buk Baibel long en long ol nem long han kais.


text:
Tok Pisin
Nius na Tok klia long nius ikam long Australia long Tok Pisin na Inglis
Mipla ting displa i orait
Senisim Sait
- International
Intanesanal
Nius, karent afes & toktok long ol bikpla stori i kamap long Australia, Asia na Pasifik
- Asia
Asia
Nius, karent afes & toktok long ol bikpla stori i kamap long Australia na Asia
- Pacific
Pasifik
Nius, karent afes & toktok long ol bikpla stori i kamap long Australia na Pasifik
- Tiếng Việt
Tokples Vietnam
Nius, karent afes na ol Inglis lesen ikam long Australia long tokples Vietnam na Inglis
- 中文
Tokples Saina
Nius, karent afes na ol Inglis lesen ikam long Australia long tokples Saina na Inglis
- Tok Pisin
Tok Pisin
Nius na Tok klia long nius ikam long Australia long Tok Pisin na Inglis
- Français
Tokples Frans
Nius na karent afes ikam long Australia long tokples Frans na Inglis blong Pasifik
- ျမန္မာ
Tokples Burma
Nius, karent afes na ol Inglis lesen ikam long Australia long tokples Burma na Inglis
- ខ្មែរ
Tokples Burma
Nius, karent afes na ol Inglis lesen ikam long Australia long tokples Cambodia na Inglis
- Bahasa Indonesia
Tokples Indonesia
Nius, karent afes na ol Inglis lesen ikam long Australia long tokples Indonesia na Inglis


text: 1Bihain long dispela samting, olgeta Israel i kam lukim Devit long Hebron. Na ol i tokim em olsem,“Yumi olgeta i wanblut stret. 2Bipo Sol i stap king, tasol yu yet yu save bosim ol soldia bilong yumi Israel na bringim ol i go long pait. Na God, Bikpela i bin tokim yu, bai yu kamap wasman bilong mipela ol manmeri bilong en, na bai yu kamap king bilong mipela.” 3Na bihain, olgeta hetman bilong Israel i kam bungim King Devit long Hebron. Na em i mekim wanpela kontrak wantaim ol long ai bilong God. Na ol i kapsaitim wel long het bilong en bilong makim em i kamap king bilong Israel, olsem Bikpela i bin tok long maus bilong profet Samuel. 4Na King Devit wantaim olgeta Israel i go long taun Jerusalem, em taun Jebus. Dispela em i as ples bilong ol Jebus. 5Na ol Jebus i tokim Devit olsem, “Yupela i no inap tru long kam insait long taun bilong mipela.” Tasol Devit wantaim ol soldia bilong en i pait na kisim dispela taun i gat strongpela banis. Nem bilong dispela taun em Saion. Tasol bihain ol manmeri i kolim nem bilong taun olsem, Taun Bilong Devit. 6Long taim Devit i laik pait long dispela taun, em i tokim ol soldia bilong en olsem,“Wanem man i namba wan bilong kilim wanpela Jebus i dai, em bai i kamap namba wan ofisa long ami bilong mi.” Orait na Joap, pikinini man bilong Seruia, i go pas na kirapim pait. Olsem na Devit i makim em olsem namba wan ofisa bilong ami. 7Na bihain Devit i go sindaun long Saion. Olsem na ol manmeri i kolim nem bilong dispela taun olsem, Taun Bilong Devit. 8Na Devit i tok, na ol wokman i wokim ol haus i raunim dispela taun olgeta. Ol i stat long wokim ol dispela haus long dispela hap we ol i bin pulimapim graun long wanpela ples daun. Na Joap i wokim gen ol arapela hap bilong taun. 9Bikpela I Gat Olgeta Strong i stap wantaim Devit, olsem na Devit i wok long kamap strongpela king oltaim. 10Dispela em i lista bilong ol hetman bilong ol strongpela soldia bilong Devit. God i bin tingting long kantri Israel na em i bin promis bai Devit i kamap king. Ol dispela soldia wantaim olgeta arapela Israel i bin wok strong long helpim Devit long kamap king na i stap strong, na long dispela pasin Bikpela i inapim promis bilong en. 11Nem bilong ol strongpela soldia bilong Devit i olsem, Jasobeam bilong lain Hakmoni, em i namba wan ofisa. Wanpela taim Jasobeam i bin holim spia bilong en na i pait long 300 birua na kilim olgeta i dai. 12Eleasar, pikinini man bilong Dodo, em i namba 2 bilong ol tripela soldia i gat biknem. Em i bilong lain Ahohi. 13Wanpela taim em i stap wantaim Devit long ples Pasdamim, na ol Filistia i bung bilong pait. Na taim ol Filistia i kam, ol Israel i ranawe. Long dispela hap i gat wanpela gaden bali i stap, 14na Devit wantaim Eleasar i sanap namel long dispela gaden, na i pait strong long ol Filistia, bilong ol i no ken kisim dispela graun. Na tupela i kilim i dai ol dispela Filistia. Long dispela pasin Bikpela i winim tru ol Filistia na ol Israel i stap gut. 15I gat ol hetman bilong ol soldia bilong Devit, na ol i kolim ol dispela lain olsem, ol 30 strongpela soldia. Wanpela taim Devit i stap long bikpela hul bilong ston long ples Adulam, na tripela bilong ol 30 strongpela soldia bilong Devit i go lukim em. Na long dispela taim tu ol soldia i bin kam long ples daun Refaim na wokim kem bilong ol na i stap. 16Long dispela taim Devit i stap long dispela strongpela ples hait, na sampela soldia bilong Filistia i kisim pinis taun Betlehem. 17Na Devit i tingting i go bek long gutpela wara bilong Betlehem, na em i tok olsem, “Sori tru, sapos mi dring sampela wara bilong hul wara i stap klostu long dua bilong banis bilong Betlehem, bai mi amamas tru.” 18Dispela tripela strongpela soldia i harim dispela tok na ol i kirap na i go. Maski ol Filistia i was long Betlehem, tripela i sakim ol na i go pulimapim wara long dispela hul wara Devit i bin tok long en. Na ol i bringim i kam na givim Devit. Tasol em i no laik dring dispela wara. Nogat. Em i kisim na kapsaitim olsem ofa long Bikpela. 19Na em i tok olsem, “Long nem bilong God, mi tok tru tumas, mi no ken dring dispela wara. Sapos mi dring bai i olsem mi dring blut bilong ol dispela man, long wanem, ol inap tru long painim i dai long taim ol i bin go na kisim wara.” Olsem na Devit i no dring dispela wara. Em wanpela samting ol dispela tripela strongpela soldia i bin mekim. 20Abisai, brata bilong Joap, em i lida bilong ol 30 strongpela soldia. Wanpela taim Abisai i holim spia bilong en na i pait long 300 birua na kilim olgeta i dai. Olsem na em i kisim wankain namba olsem ol tripela soldia i gat biknem. 21Em i kisim bikpela namba moa, na i abrusim ol tripela soldia i gat biknem na i kamap lida bilong ol. Tasol em yet i no wanpela bilong ol dispela tripela soldia. 22Na Benaia, pikinini man bilong Jehoiada bilong taun Kapsel, em tu i wanpela strongpela soldia. Na planti taim em i bin pait strong long ol birua. Wanpela taim em i kilim tupela strongpela soldia bilong Moap. Na long wanpela de, long taim ren ais i pundaun long graun, Benaia i bin go daun long wanpela bikpela hul na kilim i dai wanpela laion. 23Na narapela taim em i kilim i dai wanpela traipela man bilong Isip. Longpela bilong dispela Isip i winim tupela mita. Dispela Isip i bin holim bikpela spia tru. Stik bilong spia em i bikpela, olsem ba bilong masin bilong lumim laplap. Tasol Benaia i kisim hap diwai na i go klostu long dispela Isip na pait long em. Na Benaia i pulim spia bilong dispela man na kilim em long dispela spia. 24Benaia i bin mekim ol dispela strongpela samting, olsem na em i kisim wankain namba olsem ol tripela soldia i gat biknem. 25Em i kisim biknem i winim biknem bilong ol arapela bilong ol 30 strongpela soldia, tasol em i no wanpela bilong ol tripela soldia i gat biknem. Devit i makim Benaia bilong bosim ol lain soldia i was long king. 26Dispela hap i gat lista bilong ol strongpela soldia bilong ami bilong Devit. Asahel, brata bilong Joap, na Elhanan, pikinini bilong Dodo, bilong taun Betlehem, 27na Samot bilong ples Haror na Heles bilong ples Pelon 28na Ira, pikinini bilong Ikes, bilong taun Tekoa, na Abieser bilong taun Anatot 29na Sibekai bilong ples Husa na Ilai bilong lain Ahohi 30na Maharai bilong taun Netofa na Helet, pikinini bilong Bana, bilong taun Netofa, 31na Itai, pikinini bilong Ribai, bilong taun Gibea long graun bilong lain Benjamin, na Benaia bilong taun Piraton 32na Hurai bilong ples daun klostu long maunten Gas, na Abiel bilong taun Araba 33na Asmavet bilong ples Baharum na Eliaba bilong taun Salbon 34na ol pikinini bilong Hasem bilong ples Gison na Jonatan, pikinini bilong Sage, bilong ples Harar, 35na Ahiam, pikinini bilong Sakar, bilong ples Harar na Elifal, pikinini bilong Ur, 36na Hefer bilong ples Mekera na Ahiya bilong ples Pelon 37na Hesro bilong taun Karmel na Narai, pikinini bilong Esbai, 38na Joel, brata bilong Natan, na Miphar, pikinini bilong Hakri, 39na Selek bilong kantri Amon na Naharai bilong taun Berot, em i man bilong karim ol spia samting bilong Joap, 40na Ira na Garep bilong taun Itra, 41na Uria bilong lain Hit na Sabat, pikinini bilong Alai, 42na Adina, pikinini bilong Sisa, em wanpela hetman bilong lain Ruben, na 30 man bilong lain bilong Adina, 43na Hanan, pikinini bilong Maka, na Josafat bilong ples Mitan 44na Usia bilong taun Astarot na Sama na Jeiel, tupela pikinini bilong Hotam bilong taun Aroer, 45na Jediael na Joha, tupela pikinini bilong Simri bilong ples Tis, 46na Eliel bilong ples Mahava na Jeribai na Josavia, tupela pikinini bilong Elnam, na Itma bilong kantri Moap 47na Eliel na Obet na Jasiel bilong ples Mesoba.


text: 1Ol man i wokabaut stret na i no gat asua, na i save bihainim lo bilong Bikpela, ol i ken amamas. 2Ol man i bihainim tru olgeta tok bilong God, ol i ken amamas. 3Tru tumas, ol dispela man i no save bihainim pasin nogut. Ol i save wokabaut long pasin bilong Bikpela. 4Yu bin givim mipela olgeta lo bilong yu, na yu tok olsem mipela i mas lukaut gut bai mipela i bihainim olgeta lo. 5Mi laikim tumas bai mi strong long bihainim tok bilong yu oltaim. 6Olsem na bai mi no gat sem liklik, long wanem, mi tingting long olgeta lo bilong yu tasol. 7Taim mi wok long lainim gut olgeta stretpela pasin bilong yu, bai bel bilong mi i stap stret, na bai mi ken litimapim nem bilong yu. 8Mi laik bihainim gut olgeta lo bilong yu. Olsem na yu no ken lusim mi. 9Olsem wanem na yangpela man i ken wokabaut long klinpela pasin? Em i mas bihainim tok bilong yu na bai em i stap klin. 10Mi gat wanpela tingting tasol. Mi laik mekim wok bilong yu. Yu helpim mi na mi no ken lusim ol lo bilong yu. 11Mi putim tok bilong yu i stap long bel na tingting bilong mi. Olsem na bai mi no ken mekim sin long yu. 12Bikpela, mi litimapim nem bilong yu. Yu mas lainim mi long ol stretpela lo bilong yu. 13Mi save tokim ol manmeri long olgeta lo yu bin autim long mipela. 14Mi save amamas tru long bihainim tok bilong yu. Na mi no save amamas olsem long planti mani na bilas samting. 15Mi save tingting gut long ol samting yu laik mi mekim, na mi save skelim ol tok yu bin givim mipela. 16Mi laikim tumas ol lo bilong yu. Mi no ken lusim tingting long dispela tok. 17Mi laik yu mekim gut tru long mi, wokman bilong yu. Olsem na bai mi ken i stap laip na bihainim tok bilong yu. 18Yu kliaim tingting bilong mi bai mi inap save gut long olgeta gutpela gutpela tok i stap long lo bilong yu. 19Mi no inap i stap longtaim long dispela graun. Olsem na yu no ken haitim lo bilong yu long mi. 20Bel bilong mi em i dai tru long bihainim stretpela pasin bilong yu long olgeta de. 21Yu save krosim ol bikhetman, na ol man i save givim baksait long lo bilong yu na i bihainim laik bilong ol yet, ol bai i lus. 22Ol i save tok bilas na tok nogut long mi, long wanem, mi save bihainim lo bilong yu. Olsem na mi laik bai yu no ken larim ol i mekim dispela kain tok long mi. 23Ol hetman i kibung na painim rot bilong kilim mi i dai. Tasol maski, mi wokman bilong yu, bai mi tingting oltaim long stretpela lo bilong yu. 24Mi laikim tumas tok yu givim mi bilong stiaim lek bilong mi. Tok bilong yu i save skulim mi oltaim. 25Ol i daunim mi na mi slip nogut long graun. Kirapim mi na strongim mi olsem yu bin promis. 26Mi bin tokim yu long olgeta pasin bilong mi, na yu bin bekim tok bilong mi. Yu mas skulim mi long olgeta lo bilong yu. 27Skulim mi long bihainim lo bilong yu, na bai mi tingting long olgeta gutpela gutpela tok bilong yu. 28Bel bilong mi em i hevi tru. Yu mas strongim mi olsem yu bin promis. 29Yu mas was long mi bai mi no lusim rot bilong yu. Mekim gutpela pasin long mi na skulim mi long lo bilong yu. 30Mi pasim tok long mi bai bihainim yu tru. Oltaim mi tingting long ol lo bilong yu. 31Bikpela, mi save bihainim tok yu bin givim mi. Nogut yu larim wanpela samting i kamap na i givim sem long mi. 32Mi bai hariap long bihainim tok bilong yu, long wanem, yu bai givim sampela save moa long mi. 33Bikpela, yu mas lainim mi gut long lo bilong yu, na bai mi bihainim long olgeta de. 34Mekim klia mining bilong lo bilong yu na bai mi bihainim. Bel bilong mi bai i kirapim mi long bihainim olgeta lo. 35Stiaim lek bilong mi bilong mi ken wokabaut long rot bilong lo bilong yu, long wanem, mi save laikim tumas dispela lo. 36Kirapim bel bilong mi bai mi gat laik long bihainim tok bilong yu. Nogut bel bilong mi i kirap long mangalim olgeta samting. 37Helpim mi long givim baksait long ol samting i no gutpela. Mekim gut long mi olsem yu bin promis long mi. 38Yu save givim promis long ol man i pret long yu. Orait mi laik bai yu bihainim tok bilong promis na mekim olsem long mi, wokman bilong yu. 39Mi pret long ol tok nogut, na yu ken helpim mi bai dispela tok i no ken daunim mi. 40Mi laik bihainim olgeta lo bilong yu. Pasin bilong yu i stret olgeta, olsem na yu mas givim laip long mi. 41Bikpela, yu mas soim mi olsem yu laikim mi tumas na yu ken kisim bek mi. Yu promis pinis long mekim olsem. 42Helpim mi na bai mi inap bekim tok long ol man i tok nogut long mi, long wanem, mi bilipim tok bilong yu. 43Strongim mi bai mi ken autim tok tru bilong yu long olgeta taim, long wanem, mi save bilip long stretpela tok bilong yu. 44Bai mi bihainim lo bilong yu oltaim oltaim. 45Mi traim long bihainim tok bilong yu, olsem na pasin nogut i no ken pasim mi. 46Bai mi tokim ol king long tok bilong yu. Mi no inap sem long mekim olsem. 47Mi belgut tru long bihainim ol lo bilong yu long wanem, mi laikim tumas ol dispela lo. 48Mi tingim ol lo bilong yu i gutpela na mi laikim tumas. Na bai mi tingting oltaim long stretpela tok bilong yu. 49Yu mas tingim gen dispela promis bipo yu givim long mi, wokman bilong yu. Dispela i mekim mi i bilip long yu. 50Taim mi gat hevi mi bin kisim bel isi, long wanem, promis bilong yu i givim laip long mi. 51Ol bikhetman i bin tok bilas nogut long mi, tasol mi no save givim baksait long lo bilong yu. 52Bikpela, mi save ting long tok bipo yu bin givim mi, na dispela tok i givim strong long mi. 53Mi lukim ol man nogut i brukim lo bilong yu, na mi save kros long ol. 54Mi stap longwe long as ples bilong mi na mi mekim ol song long ol lo bilong yu. 55Bikpela, long nait mi save tingting long yu, na mi bihainim lo bilong yu. 56Mi save bihainim olgeta lo bilong yu, na dispela i mekim mi i belgut. 57Bikpela, yu tasol yu inap long mi. Mi promis long yu olsem, bai mi bihainim olgeta lo bilong yu. 58Mi askim yu strong bai yu marimari long mi, long wanem, yu promis pinis long mekim olsem. 59Mi tingim pinis wokabaut bilong mi, na nau mi promis long yu bai mi bihainim tok bilong yu. 60Mi no ken wet. Mi hariap long bihainim lo bilong yu. 61Ol man nogut i traim long pasim mi bilong pulim mi i go long pasin bilong ol, tasol mi no lusim tingting long lo bilong yu. 62Long biknait tru mi save kirap na litimapim nem bilong yu long ol stretpela tok yu mekim long kot. 63Mi save wokabaut wantaim ol man i save mekim wok bilong yu na i save bihainim lo bilong yu. 64Bikpela, yu save laikim tumas olgeta manmeri bilong graun. Skulim mi long olgeta lo bilong yu. 65Bikpela, yu bin mekim gutpela pasin long mi, wokman bilong yu. Yu bihainim tru promis bilong yu. 66Mi bilip tru long olgeta lo bilong yu, olsem na yu ken givim gutpela tingting na gutpela save long mi. 67Yu no bin mekim save long mi yet na mi save lusim rot bilong yu. Tasol nau mi save bihainim tok bilong yu. 68Yu gutpela tumas na yu save marimari long mi. Yu mas skulim mi gut long lo bilong yu. 69Ol bikhetman i bin mekim planti tok giaman long mi. Tasol mi no gat narapela tingting. Mi bihainim olgeta lo bilong yu tasol. 70Ol dispela man i no gat gutpela tingting. Tasol mi laikim tumas lo bilong yu. 71I gutpela tru yu bin mekim save long mi. Dispela i skulim mi gut long ol lo bilong yu. 72Mi no save laikim mani olsem mi laikim lo bilong yu. 73Yu yet yu bin wokim mi, na yu save was gut long mi. Yu givim tingting long mi bai mi inap lainim gut olgeta lo bilong yu. 74Ol manmeri i save pret long yu bai ol i lukim mi na amamas, long wanem, mi bilip long promis bilong yu. 75Bikpela, mi save olgeta lo bilong yu i stret tasol. Yu tingting long stretim pasin bilong mi tasol, na yu givim hevi long mi. 76Yu promis pinis bai yu laikim mi oltaim na bai yu strongim bel bilong mi, wokman bilong yu. Orait nau mi laik yu mekim olsem. 77Yu ken sori long mi nau, na bai mi kisim laip, long wanem, mi laikim tru lo bilong yu. 78Ol bikhetman i save tok giaman na kotim mi nating. Mekim ol i sem tru long dispela pasin bilong ol. Tasol mi, bai mi tingting oltaim long olgeta lo bilong yu. 79Wanem ol man i save pret long yu na ol man i save long lo bilong yu, ol i ken kam long mi. 80Helpim mi long bihainim tru olgeta lo bilong yu, na bai mi no ken sem long pasin bilong mi. 81Mi wet long yu i kisim bek mi na mi bel hevi tru, na strong bilong mi i pinis olgeta. Tasol mi save bilip tru long tok bilong yu. 82Mi was yet long lukim yu inapim promis bilong yu, na ai bilong mi i les tru. Na mi tok, “Wanem taim bai yu mekim bel bilong mi i kamap isi?” 83Mi bagarap olsem olpela skin meme bilong pulimapim wain em ol i tromoi pinis. Tasol mi no lusim tingting long ol lo bilong yu. 84Hamas taim yet bai mi wet i stap? Wanem taim bai yu mekim save long ol man i mekim nogut long mi? 85Ol bikhetman i no save bihainim lo bilong yu. Ol i mekim sampela pasin hait bilong holimpas mi. 86Mipela manmeri inap bilipim olgeta lo bilong yu. Ol man i mekim nogut long mi long tok giaman bilong ol. Olsem na mi laik yu helpim mi. 87Klostu ol i bin kilim mi i dai. Tasol mi no lusim lo bilong yu. 88Yu lukautim mi gut, long wanem, yu save laikim mi oltaim. Olsem na mi ken bihainim olgeta lo bilong yu. 89Bikpela, tok bilong yu bai i stap oltaim oltaim. Em i stap strong long heven. 90Yu save bihainim tok bilong yu oltaim oltaim. Yu putim graun i stap long ples bilong en, na i stap olsem na i no save surik. 91Yu yet yu bin tok na olgeta samting i stap olsem inap long nau. Long wanem, olgeta samting i save mekim wok bilong yu. 92Sapos mi no laikim tumas lo bilong yu, orait inap long yu mekim save long mi na mi dai. 93Mi no ken lusim ol lo bilong yu, long wanem, mi bihainim ol na yu mekim mi i stap laip. 94Mi bilong yu tasol, olsem na yu kisim bek mi. Oltaim mi bihainim tok bilong yu. 95Ol man nogut i hait i stap bilong kilim mi i dai. Tasol mi save tingting long olgeta lo bilong yu na mi no wari long ol. 96Mi save nau, i no gat wanpela samting i gutpela tru. Tasol tok bilong yu i nambawan tru na em inap long olgeta samting long olgeta de. 97Mi laikim tru lo bilong yu. Mi save tingting long en long san na long nait. 98Lo bilong yu i stap wantaim mi oltaim na i givim planti save long mi. Na dispela i mekim mi i saveman tru na mi winim save bilong ol birua bilong mi. 99Oltaim mi save tingting long tok tru bilong yu, olsem na mi kisim gutpela tingting tru, na mi winim ol tisa bilong mi. 100Na save bilong mi i winim save bilong ol lapun, long wanem, mi save bihainim stretpela lo bilong yu. 101Mi surik long bihainim pasin nogut, long wanem, mi laik bihainim tok bilong yu tasol. 102Yu yet yu bin lainim mi long ol tok bilong yu. Olsem na mi no lusim dispela tok. 103Hani i save swit long maus bilong mi, tasol tok bilong yu i swit moa yet. 104Lo bilong yu i save givim gutpela tingting long mi, olsem na mi no laik tru long olgeta pasin nogut. 105Tok bilong yu i olsem lam bilong helpim mi long wokabaut stret, na i olsem lait bilong soim rot long mi. 106Mi promis pinis bai mi bihainim olgeta stretpela tok bilong yu. Orait bai mi mekim olsem. Mi no ken giaman. 107Bikpela, harim. Bikpela pen tru i karamapim mi. Yu mas mekim mi i stap laip olsem yu bin promis. 108Bikpela, mi prea na givim tenkyu long yu. Yu ken kisim tenkyu bilong mi, na skulim mi gut long tok bilong yu. 109Oltaim mi redi long lusim laip bilong mi. Tasol mi no lusim tingting long lo bilong yu. 110Ol man nogut i taitim umben bilong holimpas mi. Tasol mi no lusim tok bilong yu. 111Mi save holim tok bilong yu oltaim oltaim. Na dispela tok i save mekim bel bilong mi i amamas tru. 112Mi tok pinis bai mi bihainim olgeta lo bilong yu inap long taim mi dai. 113Mi no save laikim ol man i giaman long bihainim yu. Tasol mi laikim tumas lo bilong yu. 114Yu tasol yu wasman bilong mi na strongpela banis bilong mi. Mi save bilip long promis bilong yu. 115Yupela manmeri bilong sin, lusim mi. Mi laik bihainim lo bilong God bilong mi. 116Yu promis pinis bai yu strongim mi na mi stap laip, na mi bilipim promis bilong yu. Givim dispela strong long mi, nogut bilip bilong mi i lus nating. 117Holim han bilong mi na bai mi stap gut. Na oltaim bai mi putim gut yau bilong mi long tok bilong yu na bai mi bihainim. 118Yu save givim baksait long olgeta manmeri i lusim lo bilong yu. Giaman bilong ol bai i lus nating. 119Yu save ting ol manmeri nogut i olsem pipia tasol, olsem na mi laikim tumas tok bilong yu. 120Mi pret tumas long yu na skin bilong mi i guria. Mi tingim kot bilong yu na mi pret. 121Mi bin mekim gutpela stretpela pasin. Mi no laik yu lusim mi na bai ol birua i mekim nogut long mi. 122Mi laik yu promis bai yu helpim mi, wokman bilong yu. Yu no ken larim ol bikhetman i givim hevi long mi. 123Mi wet wet long yu i kisim bek mi long han bilong ol man nogut, olsem bipo yu bin promis long mekim. Tasol mi wet yet na mi pilim nogut tru. 124Yu ken sori long mi, na lainim mi gut long tok tru bilong yu. 125Mi wokman bilong yu, olsem na yu ken givim tingting long mi bai mi ken save long tok bilong yu. 126Ol manmeri i save kalapim lo bilong yu. Olsem na yu mekim save long ol. 127Mi laikim tumas lo bilong yu. Mi no laikim tumas nambawan gol, tasol mi laikim tumas tok bilong yu. 128Olsem na mi save bihainim olgeta tok bilong yu. Mi no laik tru long ol rot i abrusim rot bilong yu. 129Tok bilong yu i gutpela tumas. Olsem na mi save bihainim olgeta. 130Sapos wanpela man i helpim narapela man long save long as bilong tok bilong yu, orait em i kisim lait long bel bilong en. Na dispela tok i givim tingting long man i no gat planti save. 131Mi laikim tru lo bilong yu, na bel bilong mi i kirap moa yet long bihainim. 132Yu mas kam na marimari long mi. Yu save mekim olsem long olgeta manmeri i laikim yu. 133Yu mas was long mi bai mi no ken pundaun long sin, olsem bipo yu promis long mekim. Yu no ken larim pasin nogut i winim mi. 134Kisim bek mi, na ol man i wok long daunim mi, ol i no ken bagarapim mi. Olsem na mi ken bihainim tok bilong yu. 135Yu ken i stap klostu long mi, na skulim mi long olgeta lo bilong yu, na mekim gut long mi. 136Mi krai planti na aiwara bilong mi i ran moa yet, long wanem, ol man i no bihainim lo bilong yu. 137Bikpela, yu stret olgeta, na olgeta lo bilong yu i stretpela tasol. 138Olgeta lo yu givim mipela i stretpela na gutpela tasol. 139Ol birua bilong mi i no save tingting long tok bilong yu. Olsem na bel bilong mi i hat olsem paia. 140Promis bilong yu i tru, na mi traim pinis. Olsem na mi, wokman bilong yu, mi save laikim tumas dispela promis. 141Mi man nating na ol man i tok bilas long mi, tasol mi no save lusim tingting long lo bilong yu. 142Stretpela pasin bilong yu i stap oltaim oltaim, na lo bilong yu i tru olgeta. 143Planti hevi i kamap long mi, tasol mi amamas long lo bilong yu. 144Tok bilong yu i stretpela oltaim oltaim. Yu helpim mi bai mi kisim save long dispela tok na mi ken i stap laip. 145Bikpela, mi prea strong tru long yu. Harim beten bilong mi, na bai mi bihainim olgeta tok bilong yu. 146Nau mi singaut long yu. Kisim bek mi, na bai mi ken bihainim ol lo bilong yu. 147Tulait i no bruk yet na mi beten long yu long helpim mi. Mi save bilip strong long promis bilong yu. 148Long nait mi no save slip. Mi tingting oltaim long tok bilong yu tasol. 149Bikpela, yu save laikim mi oltaim na yu harim prea bilong mi. Yu gutpela tumas, olsem na yu mas lukautim mi bai mi stap laip. 150Ol man i gat tingting nogut na i laik bagarapim mi, ol i kam klostu. Ol i no save bihainim lo bilong yu. 151Tasol Bikpela, yu stap klostu long mi, na olgeta lo bilong yu i tru tasol. 152Bipo tru mi save long tok bilong yu. Yu mekim dispela tok i stap oltaim oltaim. 153Yu lukim mi i gat bikpela hevi, olsem na yu mas pinisim dispela hevi. Mi no save lusim tingting long lo bilong yu. 154Helpim mi na kisim bek mi na givim mi laip, olsem yu bin promis long mekim. 155Ol man nogut i no save bihainim stretpela lo bilong yu, olsem na bai yu no kisim bek ol. 156Bikpela, marimari bilong yu i bikpela moa. Yu pasim tok pinis long kisim bek mi, orait nau mi laik yu mekim olsem. 157Planti man i wok long mekim nogut long mi na birua long mi, tasol mi no lusim tok tru bilong yu. 158Taim mi lukim ol man i sakim bilip, mi save kros long ol, long wanem, ol i no bihainim tok bilong yu. 159Yu lukim mi, mi laikim tumas tok bilong yu. Yu save laikim mi tumas, olsem na yu mas kisim bek mi. 160As bilong lo bilong yu em i tok tru tasol. Na olgeta stretpela lo bilong yu i save stap oltaim oltaim. 161Ol hetman i save mekim nogut long mi, na i no gat as bilong dispela pasin bilong ol. Tasol mi save tingting long tok bilong yu. 162Mi amamas moa yet long ol promis bilong yu, olsem wanpela man i kisim planti gol samting. 163Mi no laik tru long pasin giaman na bel bilong mi i nogut long en. 1647-pela taim long olgeta de mi save tenkyu long yu long ol stretpela tok yu mekim long kot. 165Ol manmeri i laikim tumas lo bilong yu, ol i stap gut tru, na i no gat wanpela samting inap mekim ol i pundaun. 166Bikpela, mi wetim yu i kisim bek mi, na mi mekim pasin olsem yu bin tok. 167Mi save bihainim ol lo bilong yu. Mi laikim tumas ol dispela lo. 168Mi save bihainim olgeta lo na olgeta tok bilong yu, na yu save lukim olgeta pasin bilong mi. 169Bikpela, harim mi i singaut long yu long helpim mi. Givim gutpela save long mi, olsem bipo yu promis pinis long mi. 170Putim yau long prea bilong mi, na kisim bek mi olsem bipo yu tok. 171Yu save skulim mi gut long olgeta lo bilong yu, olsem na bai mi litimapim nem bilong yu oltaim. 172Mi bai singim song long lo bilong yu, long wanem, olgeta lo bilong yu i stretpela tasol. 173Mi save bihainim lo bilong yu, olsem na yu mas redi long helpim mi oltaim. 174Bikpela, bel bilong mi i krai long yu long kisim bek mi, na lo bilong yu i save mekim mi i amamas. 175Yu mas givim mi laip, na bai mi litimapim nem bilong yu. Mi laik bai tok bilong yu i ken helpim mi. 176Mi lusim gutpela rot pinis olsem sipsip i lus. Olsem na yu mas kam painim mi, wokman bilong yu. Mi no save lusim tingting long lo bilong yu.


text: 1Long taim profet Nahum i lukim wanpela samting olsem driman, God i givim dispela tok long em. Dispela tok i bilong biktaun Ninive. Profet Nahum em i wanpela man bilong ples Elkos. 2Bikpela tasol em i God, na em bai i no inap larim ol manmeri i lotuim ol giaman god. Em i mekim save long ol man i save sakim tok bilong em. Em i belhat long ol na em i save bekim pe nogut long ol. 3Bikpela i no save kros hariap. Tasol em i strongpela God, na oltaim em i mekim save long ol man i gat asua. Taim Bikpela i go long wanpela hap, bikpela win na ren i save kamap, na ol klaut i kamap olsem das aninit long lek bilong en. 4Sapos em i kros long solwara, orait solwara i save drai. Na em i save mekim ol wara tu i drai. Na sapos em i tok long ol samting i mas bagarap, orait ol gutpela gras na ol gaden samting i save dai. Maski ol gaden i stap long gutpela graun bilong distrik Basan, na ol diwai i stap long maunten Karmel, na ol plaua i stap long graun bilong Lebanon, olgeta i save dai. 5Olgeta maunten i save guria long pes bilong Bikpela, na i kamap olsem wara nating. Taim Bikpela i kamap, graun i save guria, na olgeta manmeri tu i save guria na i seksek nogut. 6Taim em i belhat, husat inap i stap gut? Na husat i no inap bagarap? Nogat tru. Em i save kros long ol manmeri na ai bilong en i ret olsem lait bilong paia, na ol ston i save bruk bruk na i kamap das. 7Bikpela em i save mekim gutpela pasin long yumi. Long taim bilong hevi, em i save kamap olsem ples hait bilong ol manmeri bilong en, na em i helpim ol manmeri i save go long em. 8Em i olsem bikpela tait, na em bai i bagarapim tru taun Ninive. Na em i save kilim i dai ol man i save sakim tok bilong en. 9Yupela ol birua, yupela i toktok long mekim wanem samting long Bikpela? Lukaut, em bai i pinisim yupela olgeta. I no gat wanpela man inap bikhet long em tupela taim. Nogat tru. 10Yupela i olsem ol man i spak nogut tru, na em bai i pinisim yupela olgeta, olsem paia i kukim gras i gat nil na olsem paia i kukim kunai ol i katim pinis na em i drai tru. 11Wanpela man bilong yupela ol Ninive i gat tingting nogut, na em i pasim tok long mekim nogut long Bikpela. 12Tasol Bikpela i tokim ol manmeri bilong en, em ol Israel, olsem, “Ol Asiria i strongpela man na ol i gat bikpela lain i stap, tasol bai mi bagarapim ol na bai ol i pinis olgeta. Ol manmeri bilong mi, mi bin putim bikpela hevi long yupela, tasol bai mi no ken mekim moa. Nogat tru. 13Ol Asiria i bin bosim yupela, tasol nau bai mi daunim strong bilong ol, na bai ol i no inap kalabusim yupela moa.” 14Orait Bikpela i mekim strongpela tok long ol Asiria olsem, “Bai i no gat lain tumbuna bilong yupela i kamap moa. Bai mi bagarapim olgeta giaman god i stap long ol haus lotu bilong yupela. Na bai mi redim matmat bilong yupela. Na bai yupela i no inap i stap moa, long wanem, yupela i man nogut tru.” 15Lukim. Wanpela man i wokabaut i kam long rot i stap long ples maunten na em i bringim gutpela nius i kam. Em i kam bilong toksave olsem pait i pinis. Olsem na ol manmeri bilong Juda, yupela bung long ol bikpela de na mekim lotu long God, na givim em ol samting yupela i promis pinis long givim em. Na bai ol man nogut i no ken kisim graun bilong yupela gen. God i bagarapim ol pinis.


text: 1Long kantri Us i gat wanpela man i stap, nem bilong en Jop. Jop em i gutpela man tru na i no gat asua long ai bilong God. Em i save lotu na aninit long God, na i save bihainim olgeta tok bilong en. Na em i no save mekim wanpela pasin nogut. 2Meri bilong en i bin karim 7-pela pikinini man na tripela pikinini meri. 3Em i gat 7,000 sipsip na 3,000 kamel na 1,000 bulmakau na 500 donki meri. Na em i gat bikpela lain wokboi na wokmeri. Olsem na ol manmeri i save litimapim nem bilong en na em i gat biknem i winim biknem bilong ol arapela man long ol kantri bilong hap sankamap. 4Ol wan wan pikinini man bilong Jop i save makim taim bilong mekim bikpela kaikai long haus bilong ol yet. Na long taim wanpela bilong ol i mekim kaikai, em i save singautim ol arapela brata na ol tripela susa bilong en i kam kaikai wantaim em. 5Taim olgeta pikinini i mekim bikpela kaikai pinis, Jop i save singautim ol i kam long haus bilong en, bilong em i ken mekim ofa bilong mekim ol i kamap klin gen long ai bilong God. Na long de bihain, em i save kirap long moningtaim tru na mekim ol ofa bilong paia i kukim olgeta. Em i save mekim ol ofa inap long namba bilong ol pikinini bilong en. Oltaim Jop i mekim olsem, long wanem, em i ting olsem, “Nogut ol pikinini bilong mi i bin tok nogut long God long tingting bilong ol, na long dispela pasin ol i mekim sin long ai bilong God.” 6Wanpela taim ol ensel i kam bung long ai bilong Bikpela, na Satan tu i bung wantaim ol. 7Orait na Bikpela i askim em, “Yu stap we na yu kam?” Na Satan i bekim tok olsem, “Mi no stap long wanpela hap tasol bilong graun. Mi raun long olgeta hap na mi kam.” 8Na Bikpela i askim em olsem, “Yu lukim tu wokboi bilong mi, Jop, o nogat? Jop em i gutpela man tru na i no gat asua long ai bilong mi. Em i save lotu na aninit long mi, na i save bihainim olgeta tok bilong mi. Em i no save mekim wanpela pasin nogut. Long olgeta hap bilong graun i no gat wanpela man i olsem em.” 9Orait na Satan i bekim tok olsem, “Yu ting bai Jop i aninit long yu sapos em i no kisim wanpela samting long han bilong yu, a? Mi ting nogat. 10Long wanem, oltaim yu save lukaut gut long em na long famili bilong en na long olgeta samting bilong en. Oltaim yu save mekim gut long em, na yu bin givim em planti bulmakau moa inap long pulapim olgeta hap bilong kantri em i stap long en. 11Tasol sapos yu bagarapim na rausim dispela olgeta samting bilong en, orait bai yu lukim em i tok nogut tru long yu.” 12Na Bikpela i tokim Satan olsem, “Harim. Mi putim olgeta samting bilong en long han bilong yu. Maski yu laik mekim wanem long ol dispela samting, yu mekim tasol. Tasol yu no ken mekim nogut long Jop yet.” Satan i harim dispela tok bilong Bikpela, orait em i lusim em na i go. 13Wanpela de ol pikinini bilong Jop i go mekim bikpela kaikai long haus bilong namba wan brata bilong ol. 14Na wanpela wokman i kam long Jop na i tokim em olsem, “Mipela i bin kisim ol bulmakau i go brukim graun long gaden. Na ol donki i kaikai gras i stap klostu long ol. 15Orait na wantu ol lain Sabea i kamap na stilim olgeta bulmakau na donki. Na ol i kilim i dai olgeta wokman bilong yu. Mi wanpela tasol i ranawe i kam toksave long yu.” 16Dispela man i wok long toktok yet na narapela wokman i kamap na i tok olsem, “Klaut i pairap bikpela moa na i kilim ol sipsip na wasman, na olgeta i dai pinis. Mi wanpela tasol i abrusim dispela bagarap na mi ran i kam toksave long yu.” 17Dispela man i toktok yet, na narapela wokman i kamap na i tok olsem, “Tripela lain Kaldia i kam stilim ol kamel bilong yu na ol i kilim i dai olgeta wokman. Mi wanpela tasol i ranawe i kam toksave long yu.” 18Dispela man i toktok yet na narapela wokman i kamap na i tok olsem, “Ol pikinini bilong yu i mekim bikpela kaikai long haus bilong namba wan pikinini man bilong yu. 19Orait na wantu wanpela bikpela win i kirap long ples wesan nating na i kam brukim haus na haus i pundaun na kilim i dai olgeta pikinini bilong yu. Mi wanpela tasol i abrusim dispela bagarap na mi ranawe i kam toksave long yu.” 20Jop i harim ol dispela tok na em i bel hevi nogut tru na i brukim klos bilong en na i rausim olgeta gras long het bilong en, bilong soim sori bilong en. Na em i brukim skru na putim het i go daun long graun na i lotu long Bikpela. 21Na Jop i tok olsem, “Taim mama i karim mi, mi no kisim wanpela samting i kam wantaim. Na taim mi dai bai mi go olsem tasol. Bikpela yet i bin givim mi olgeta samting, na nau em i rausim pinis ol dispela samting. Olsem na mi litimapim nem bilong en.” 22Tru tumas, ol dispela taim nogut i painim Jop, tasol em i no mekim sin na em i no tok nogut long God.


text:
Buda
Buda (long tok Inglis Buddha) em i niknem bilong Sidarta. Sidarta em i man i stap long India 2500 yia bipo.
Liklik tok Buddha i min "i no slip" long tok Saniskirit bilong India.
Wanpela man o meri ol i kolim Buda long lotu bilong ol Buda, em i man o meri i gat enlaitmen. Enlaitmen i min dispela man o meri i no gat wanpela trabel yet insait long het bilongen. I gat hamamas tru tumas. Long lotu bilong ol Buda, wanpela man o meri i gat enlaitmen long wokim meditesen. Meditesen em i pasin i sit long plua na i no tok, na i painim hamamas insait long en.


text: 1Jekop i singautim ol pikinini bilong en i kam na em i tokim ol olsem, “Yupela kam klostu long mi na bai mi tokim yupela long ol samting bihain bai i kamap long yupela. 2Yupela ol pikinini bilong Jekop, yupela kam bung klostu long mi na putim yau gut long tok bilong mi Israel, papa bilong yupela. 3“Ruben, yu namba wan pikinini bilong mi. Mi kamapim yu long taim mi yangpela man yet. Yu kamap bikman tru na yu strongpela moa na yu winim olgeta pikinini bilong mi. 4Pasin bilong yu i olsem tait bilong wara i save ran strong moa na i no gat man i ken bosim. Tasol bai yu no inap i stap namba wan moa, long wanem, yu bin slip wantaim meri bilong papa bilong yu, na yu givim bikpela sem long mi. Yu bin mekim rabis pasin tru. 5“Simeon na Livai, tupela i brata. Tupela i save kisim ol samting bilong pait na mekim nogut long ol arapela. 6Mi no ken wanbel long tingting bilong tupela, na mi no ken orait long ol samting tupela i pasim tok long mekim. Long wanem, taim tupela i gat kros tupela i save kilim ol man. Na taim tupela i stap bel isi, tupela i save brukim lek bilong ol bulmakau. 7Belhat bilong tupela yet i ken bagarapim tupela, long wanem, kros bilong tupela i strong tumas na belhat bilong tupela i nogut tru. Bai mi mekim tupela i stap nabaut namel long ol arapela lain manmeri bilong Israel. 8“Juda, ol brata bilong yu bai i litimapim nem bilong yu. Bai yu holimpas ol birua bilong yu long nek bilong ol, na bai ol brata bilong yu i daunim het bilong ol na givim biknem long yu. 9Juda i olsem wanpela yangpela laion. Em i save kilim abus na kaikai, na em i kamap strong tru. Em i save sindaun na i stap isi tasol, olsem wanpela laion. Na i no gat wanpela man i save hambak long em. 10Em i holim dispela stik i makim strong bilong king, na em bai i stap king oltaim. Em bai i holim dispela namba inap em i kamap long taun Silo, na em bai i bosim olgeta lain manmeri. 11Em i gat planti gutpela diwai wain tru. Olsem na taim em i laik pasim donki bilong en, em i save pasim long ol dispela diwai wain. Na em i save wokim planti wain tru long ol pikinini wain bilong en, na i no gat man inap dring na pinisim. Olsem na em i save kisim sampela na wasim klos bilong en. 12Tupela ai bilong en i ret, long wanem, em i save dring planti wain. Na ol tit bilong en i wait tru, long wanem, em i save dring planti susu. 13“Sebulun bai i stap klostu long solwara, na nambis bilong en bai i gat gutpela pasis bilong ol sip. Mak bilong graun bilong en bai i go olgeta long graun bilong taun Saidon. 14“Isakar em i wanpela strongpela donki. Tasol em i save slip nating namel long ol bek kago. 15Em i lukim graun bilong en i gutpela ples bilong i stap long en, na em i taitim bun bilong mekim wok. Tasol bihain em i kamap wokboi nating na em i mekim hatpela wok tru. 16“Dan bai i bosim ol manmeri bilong en na ol bai i stap wankain olsem ol arapela lain bilong Israel. 17Dan bai i stap olsem wanpela snek nogut i wet i stap long arere bilong rot. Na taim ol hos i ran i kam long rot, em bai i kalap na kaikaim lek bilong ol, na ol man i sindaun long ol hos, ol bai i pundaun. 18“Bikpela, mi wet long yu i helpim mi na kisim bek mi. 19“Gat, ol stilman bai i kam pait long yu. Tasol bai yu bekim pait bilong ol na rausim ol i go. 20“Aser, graun bilong yu bai i kamapim planti kaikai tru. Yu bai kukim olkain gutpela kaikai tru, em ol king i save laikim tumas. 21“Naptali em i olsem wanpela wel meme i save raun long laik bilong em. Na em i save karim ol naispela pikinini. 22“Josep em i wanpela gutpela diwai wain i kamap klostu long wanpela hul wara na i karim planti pikinini. Na ol han bilong en i kamap longpela na i karamapim banis. 23Ol man bilong pait long banara ol i pait strong tru long em. Ol i sut long em na mekim nogut long em. 24Tasol Josep i no slekim banara bilong en. Nogat. Strongpela God bilong Jekop i givim strong long em, na han bilong Josep i no slek. Dispela God, em i wasman bilong ol Israel, na em i strongpela ples hait bilong ol. 25Em i God bilong papa bilong yu na em i God I Gat Olgeta Strong. Em tasol i save mekim gut long yu na givim planti gutpela samting long yu. Em bai i mekim skai i givim planti ren long yu, na em bai i mekim planti wara i kamap long graun. Em bai i mekim ol meri bilong lain bilong yu i karim planti pikinini. 26Mi papa bilong yu, mi givim blesing long yu, na ol dispela gutpela samting mi laik bai yu kisim, ol i ken kamap planti tru inap long karamapim ol bikpela maunten, na ol i ken winim tru ol gutpela samting bipo ol tumbuna bilong mi i bin kisim. Olgeta dispela samting i ken kamap long yu Josep, yu dispela man i bin kamap bikman tru namel long ol brata bilong yu. 27“Benjamin em i olsem wanpela bikpela weldok i save kilim i dai ol abus. Long olgeta moning em i save kaikai ol abus em i bin kilim. Na long apinun em i wok yet long tilim ol samting em i bin kisim.” 28Dispela em ol 12-pela lain bilong Israel. Long taim papa bilong ol i laik lusim ol, em i givim dispela ol tok long ol wan wan pikinini bilong en. Em i givim blesing long ol inap long ol stret. 29Jekop i givim blesing pinis, orait em i tokim ol pikinini bilong en olsem, “Klostu nau bai mi go i stap wantaim ol lain bilong mi long ples bilong ol man i dai pinis. Na yupela i mas planim mi wantaim ol tumbuna bilong mi long dispela hul bilong ston i stap long graun bilong Efron, dispela man bilong lain Hit. 30Dispela hul i stap long graun Makpela, klostu long ples Mamre long graun Kenan. Abraham i bin baim dispela hap graun long Efron, bai dispela hul i ken kamap matmat bilong en. 31Long dispela matmat ol i bin planim Abraham na meri bilong en Sara, na ol i bin planim tu Aisak na meri bilong en Rebeka. Na mi bin planim Lea long dispela matmat, 32em dispela hul bilong ston i stap long dispela graun Abraham i bin baim long ol man bilong lain Hit.” 33Jekop i mekim ol dispela toktok pinis, orait em i pulim lek bilong en i go insait long bet. Na em i dai na i go i stap wantaim ol lain bilong en long ples bilong ol man i dai pinis.